Pada Usia 15 Tahun, Anak Muda Ini Telah Berjaya Membina Sebuah Bank Miliknya Sendiri

Pada usia 15 tahun, seorang kanak-kanak, José Adolfo Quisocala Condori, dari Arequipa, Peru sudah lali mendengar bahawa kanak-kanak adalah masa hadapan kerana bagi dia, kanak-kanak tidak perlu menunggu pada masa depan untuk mendepakan sayap mereka selebar mungkin.

Impiannya mula terbina pada umur 7 tahun ketika dia memulakan Banco del Estudiante Bartselana, sebuah bank koperasi yang bukan sahaja membantu para pelajar menjimatkan wang, tetapi juga mengitar semula.

Semuanya wujud atas dasar satu perasaan kurang senang apabila dia melihat cara rakan sekelasnya berbelanja membeli gula-gula dan mainan tanpa membuat sebarang simpanan.

Justeru, anak muda ini hadir dengan idea sistem kewangan baharu yang membolehkan rakannya menjimatkan wang, dengan sedikit perbezaan, iaitu dengan menggunakan perkhidmatannya, para pelanggan akan membantu membaik pulih Bumi.

Ini adalah cara bagaimana bank milik Quioscala bekerja: rakan sekelasnya akan datang membawa sampah yang dipenuhi dengan plastik dan sebagai gantinya, mereka akan mendapat kredit yang diletakkan di dalam akaun mereka.

Wang yang telah disimpan hanya boleh dikeluarkan apabila ia mencapai tempoh matang atau nilai simpanan yang tercapai. Manakala sampah yang dipenuhi plastik tadi akan dikitar semula untuk dijadikan produk berasaskan teknologi hijau.

Ini adalah salah satu kaedah yang baik untuk mengajar pelajar sekolah betapa pentingnya pengurusan wang dan dalam masa yang sama dapat membantu menjaga alam sekitar.

Dari 20 orang pelajar yang berdaftar dibawah mereka, kini bank milik Quioscala telah berkembang dengan 2,000 ahli – dikhabarkan bahawa jumlahnya bakal bertambah dari hari ke hari.

“Pada mulanya, para guru menganggap saya ini gila atau kanak-kanak tidak mampu untuk memulakan projek seperti ini,” kata Quioscala kepada akhbar Peru Correo.

Namun dia telah membuktikan bahawa cakap-cakap kosong tersebut salah apabila berjaya merangkul Anugerah Sukarelawan Nasional dalam kategori alam sekitar, dan pada tahun 2015, Ratu Elizabeth II dan PBB telah mengiktiraf usaha anak muda ini.

Walaupun bank ciptaan Quioscala dibina atas dasar untuk simpanan, namun kini ia menawarkan kepada para pelanggan mereka dengan pelbagai produk kewangan, termasuk pinjaman, pelaburan modal, insurans mikro serta akses kepada pendidikan kewangan.

Terdahulu, seorang rakyat Malaysia pernah memenangi RM1 juta pada tahun 1991. Klik pautan di bawah untuk membaca.

Kisah Ahmad Samerin, ‘Owner’ Kedai Basikal Yang Berjaya Memenangi RM1 Juta Pada Tahun 1991

Kenali John Carpenter, Seorang Ejen Dan Pemenang Pertama ‘Who Wants to Be a Millionaire’


Padah Benarkan Pelanggan Makan Dalam Kedai, Peniaga Di Kedah Ini Dikompaun RM10,000

Ketika ini, Perintah Kawalan Pergerakan (PKP) di Malaysia sedang dijalankan dan tiada pelanggan dibenarkan untuk makan di dalam restoran sepanjang tempoh PKP.

Akan tetapi, masih ada peniaga yang berdegil dengan membenarkan pelanggannya makan di restoran ataupun kedai makan. Difahamkan, seorang peniaga warung di Sungai Petani, Kedah telah dikompaun sebanyak RM10,000 berikutan membenarkan pelanggannya untuk makan di tapak tempat letak kereta Hospital Sultan Abdul Halim (HSAH).

Menurut Ketua Polis Daerah Kuala Muda, Asisten Komisioner Adzli Abu Shah, ketika pemeriksaan dilakukan, terdapat beberapa pelanggan yang sedang makan cuba melarikan diri susulan melihat kehadiran pihak polis.

Tambahnya, kompaun dikeluarkan di bawah Perkara 16 Peraturan-Peraturan Pencegahan Dan Pengawalan Penyakit Berjangkit (PPDPPB) (Langkah-Langkah Di dalam Kawasan Tempatan Jangkitan) 2021. Bukan itu sahaja, pihaknya tidak akan berkompromi dalam mengenakan kompaun terhadap mana-mana individu yang didapati melanggarnya.

Sementara itu, kami kongsikan beberapa artikel yang berkaitan dengan pelanggaran SOP sepanjang PKP pada pautan di bawah ini.

Neelofa Sekeluarga Didakwa Langgar SOP Aidilfitri, Kes Disiasat Dan Polis Minta Tidak Buat Spekulasi

Gambar Tular Keluarga Beraya Di SJR Tidak Langgar SOP PKP – Polis Putrajaya

Tular Video Golongan Kayangan Langgar SOP Beraya Sakan, Netizen Desak Polis Jalankan Siasatan


Padah Berbasikal Rentas Negeri, Artis Wanita Ditahan Polis

Seorang pelakon wanita bersama rakannya telah ditahan oleh pihak polis akibat melanggar Perintah Kawalan Pergerakan Bersyarakat (PKPB) dengan berbasikal merentas negeri.

Memetik laporan Harian Metro, pelakon wanita terbabit bersama rakannya berbasikal merentasi sempadan di Jalan Gombak Lama ke arah Genting Sempah, pada 18 Oktober lalu.

Difahamkan, pelakon terbabit adalah Bella Dally atau nama sebenarnya, Nabilah Ali Dally, berusia 29 tahun, ditahan selepas polis menerima maklumat berhubung kejadian itu apabila melihat hantaran dimuat naik di Instagramnya yang memaparkan dia bersama rakannya sedang berbasikal, lapor Kosmo.

Melalui siasatan awal oleh pihak polis, difahamkan kedua-dua mereka bergerak dari Dutamas dan menuju ke sebuah restoran berhampiran Hospital Orang Asli Gombak untuk meletak kereta sebelum berbasikal melalui jalan Gombak Lama ke arah Genting Sempah.

Berdasarkan gambar yang diambil secara swafoto, pihak polis mengesyaki pemilik akaun berkenaan merentas negeri tanpa kebenaran pihak polis.

“Kedua-dua wanita terbabit ditahan ketika tampil memberi keterangan di Ibu Pejabat Polis Daerah (IPD) Gombak 8 malam tadi sebelum dibebaskan dengan jamin polis,” kata Ketua Polis Daerah Gombak, Asisten Komisioner Arifai Tarawe.

Polis telah membuka kertas siasatan mengikut Seksyen 269 Kanun Keseksaan, Seksyen 22(b) Akta Pencegahan dan Pengawalan Penyakit Berjangkit 1998 (Akta 342) dan Peraturan 11 Peraturan Pencegahan dan Pengawalan Penyakit Berjangkit 1988 (Langkah-Langkah Di Dalam Kawasan Tempat Jangkitan) (No 8) 2020.

Semalam, kerajaan telah mengeluarkan arahan terbaharu untuk semua pekerja pejabat di kawasan PKPB bekerja dari rumah. Klik pautan di bawah untuk membaca.

Pekerja Pejabat Di Kawasan PKPB Perlu Bekerja Di Rumah

PKPB Bakal Dilaksanakan Di Seluruh Selangor, Kuala Lumpur Dan Putrajaya Mulai 14 Oktober


Padah Berhenti Darurat Terlalu Awal, Hokkaido Diserang Gelombang Kedua COVID-19

Siapa sangka COVID-19 mampu menyerang dalam gelombang kedua sebaik sahaja perintah darurat ditamatkan. Insiden ini nampaknya telah berlaku di Hokkaido, Jepun yang telah mengumumkan penamatan darurat pada 19 Mac bagi membolehkan premis perniagaan serta sekolah dibuka semula.

Difahamkan penamatan darurat dibuat selepas Hokkaido sekadar mencatat satu hingga dua kes sehari sekaligus memberi lampu hijau untuk daerah ini meneruskan operasi seperti biasa. 26 hari berlalu, Hokkaido telah mencatatkan sebanyak 135 kes seminggu.

Menurut Pengerusi Pertubuhan Perubatan Hokkaido, Dr. Kiyoshi Nagase, pihak mereka berasa menyesal dengan tindakan untuk menamatkan darurat lebih awal sebelum rantaian wabak ini diputuskan sepenuhnya.

Tambahnya lagi, gelombang kedua yang menyerang Jepun ini mungkin mendesak Jepun untuk menunggu sehingga tahun depan bagi menjamin keadaan benar-benar selamat sekaligus membolehkan kerajaan Jepun menamatkan darurat tanpa merisaukan kehadiran gelombang baharu.

Setakat ini, Jepun merekodkan lebih 13,576 kes serta 376 kematian berikutan COVID-19. Negara ini turut meneruskan darurat sehingga 6 Mei walau bagaimanapun pihak kerajaan Jepun bercadang untuk meneruskan tempoh darurat kepada bulan hadapan.

P/S: Jangan lupa pakai topeng muka ketika keluar rumah. Jika anda sedang mencari, tekan di sini kerana MR.DIY akan beri potongan harga RM10 untuk setiap pembelian sekotak topeng muka (50s). Cepat sebelum kehabisan stok.

Ketahui juga sistem kesihatan di Jepun yang rumit dan selfish kerana COVID-19 perkongsian warga Malaysia ini.

Warga Malaysia Kongsi Sistem Kesihatan Di Jepun Jadi Rumit Dan ‘Selfish’ Kerana COVID-19

Diskriminasi Gender Dan Gaji Rendah, Ini Realiti Sedih Pekerja Wanita Perlu Tempuhi Di Jepun


Aamir Khan Menghantar Notis Kepada Laman Web Pakistan Yang Telah Memalsukan Interview PK

Aamir Khan telah menghantar notis kepada berberapa buah laman web Pakistan yang telah memalsukan interview berkaitan 5 soalan kontroversi berkaitan filem PK dan agama.

Pelakon dan produser Aamir Khan di Hindustan Times Leadership Summit, New Delhi, India. (Sanjeev Verma/ HT Photo)

Anand Desai, managing partner DSK Legal telah menghantar notis tersebut bagi pihak Aamir Khan dan menyatakan pelakon itu telah disalah anggap untuk interview tersebut. Ini kenyataan wakil Aamir Khan di laman web Hindustan Times:

Hindustan Times turut memaparkan interview yang dikaitkan dengan pemalsuan interview yang melibatkan Aamir Khan dan filem PK:


Padah Berhibur Di Pusat Hiburan, 109 Pengunjung Dikompaun RM10,000 Kerana Langgar SOP

Umum mengetahui bahawa pusat hiburan di negara ini masih lagi tidak dibenarkan beroperasi berikutan pencegahan penularan wabak COVID-19. Meskipun dilarang, namun masih ada pemilik pusat hiburan yang berdegil meneruskan juga operasi pusat hiburan walaupun nilai kompaun sudah ditingkatkan kepada RM10,000 seorang.

Baru-baru ini, seramai 109 orang pengunjung serta 9 orang pekerja di salah satu pusat hiburan di Kuala Lumpur dikompaun sebanyak RM10,000 seorang atas kesalahan kerana melanggar Prosedur Operasi Standard (SOP) Perintah Kawalan Pergerakan (PKP).

109 pengunjung pusat hiburan di ibu negara dikompaun RM10,000 setiap seorang kerana langgar SOP PKP.

Aktiviti pusat hiburan masih dilarang dan dikenakan kompaun maksiumum RM10,000

Pemilik premis pula dikompaun RM50,000 pic.twitter.com/PKdMOLjeVy

— Mohd Redzuan Abdul Manap (@redzuanNewsMPB) April 3, 2021

Dalam pada itu, pemilik premis pusat hiburan pula dikompaun sebanyak RM50,000 mengikut Seksyen 6(2) Enakmen Hiburan dan Tempat-tempat Hiburan 1998 dan Seksyen 29 Kanun Keseksaan.

“Bila sampai premis itu, kami mendapati ramai pengunjung yang sedang leka berhibur dengan muzik. Pihak kami menutup muzik itu dan siasatan ujian air kencing dijalankan dan 3 individu didapati positif dadah,” kata Ketua Polis Daerah Wangsa Maju, Supritendan Ashari Abu Samah seperti dikutip menerusi perkongsian video YouTube TV3.

Berdasarkan laporan, premis berkenaan didapati sudah beberapa kali diserbu namun pemiliknya masih berdegil dan ingin terus menjalankan kegiatan hiburan itu walaupun sudah dilarang oleh kerajaan. Pihak polis akan mengambil tindakan tegas terhadap pemilik premis terbabit bagi memastikan kesalahan yang sama tidak akan berulang lagi.

Tealive kongsi ciapan sindiran buat Chatime berkaitan isu Neelofa merentas negeri ke Pulau Langkawi. Baca pada pautan di bawah.

Kongsi Ciapan Sindiran, Tealive ‘Troll’ Pesaing Syarikat Buat Netizen Tergamam

Tiada Pembukaan Cawangan Baru, Netizen Bengang Chatime Cuba ‘Backup’ Alasan Neelofa Ke Langkawi

Beri Keterangan Palsu Untuk ‘Berbulan Madu’, Pasangan Instafamous Ini Bakal Dikompaun


Padah Caj Topeng Muka Harga Melampau, Hospital Prince Court Kena Kompaun RM200,000

Prince Court Medical Centre telah dikompaun RM200,000 kerana menjual topeng muka tiga lapisan melebihi harga maksimum yang ditetapkan, kata Kementerian Perdagangan Dalam Negeri dan Hal Ehwal Pengguna (KPDNHEP).

KPDNHEP dalam kenyataan hari ini menyatakan, kompaun itu ditawarkan kepada hospital berkenaan hari ini, ekoran tindakannya melakukan kesalahan di bawah Seksyen 11, Akta Kawalan Harga dan Anti Pencatutan (AKHAP) 2011.

Sekiranya kompaun gagal dibayar dalam masa yang ditetapkan, pihak hospital akan dituduh di mahkamah, menurut kenyataan itu.

Tindakan berkenaan diambil selepas tular seorang pesakit yang menerima rawatan di hospital swasta berkenaan dikenakan caj RM201.60 untuk 18 keping topeng muka tiga lapisan yang digunakan oleh jururawat ketika merawat pesakit.

Ia adalah peningkatan harga yang melampau kerana topeng muka merupakan barang di bawah harga kawalan dan mana-mana pihak yang menjual lebih RM1.50 untuk sekeping bakal dikenakan tindakan.

Dalam kes ini, hospital swasta berkenaan telah mengenakan caj hampir 10 kali ganda berbanding harga kawalan terhadap pesakit berkenaan (RM11.20 sekeping berbanding harga maksima RM1.50).

“KPDNHEP serius dalam memastikan bekalan topeng muka mudah diperolehi pada harga yang tidak melebihi penentuan harga maksimum yang ditetapkan,” kata kementerian itu. Semoga perkara ini menjadi pengajaran untuk semua pihak supaya tidak mengambil kesempatan ketika pandemik COVID-19.

Ini pula beberapa artikel lain yang berkaitan topeng muka. Baca lagi pada pautan di bawah.

Perancis Dakwa Amerika Syarikat ‘Sailang’ Stok Topeng Muka Mereka Dari China

5 Sebab Masyarakat Jepun Gemar Pakai Topeng Muka

Abstrax Buka Tempahan Topeng Muka KN95 Edisi Khas


Padah Cetus Provokasi Terhadap Polis Bantuan, Pelajar Asing Kini Ditahan Polis

Seorang pelajar universiti tempatan yang mendakwa bahawa dia ‘diserang’ oleh anggota polis bantuan telah ditahan oleh pihak polis semalam, lapor Timbalan Ketua Polis Daerah Gombak, Superintendan Zainal Mohamed Mohamed.

Dia turut berkata bahawa pihaknya bertindak atas laporan yang dibuat oleh anggota polis bantuan universiti itu selepas video terbabit tular di laman Telegram.

Tambah Zainal lagi, di dalam video tersebut, suspek yang juga pelajar universiti tempatan mendakwa pengadu menyerangnya di pintu masuk universiti ketika mahu memasuki kawasan universiti dengan alasan dijemput berjumpa rektor.

Pengadu menafikan kejadian itu dan mendakwa isu sebenar adalah suspek meminjam telefon bimbitnya dan bercakap lama. Apabila pengadu cuba meminta telefon bimbitnya, suspek enggan memulangkannya.

Kejadian ini tercetus apabila pengadu meminjamkan telefon bimbitnya kepada suspek untuk menghubungi presiden pelajar bagi membuat semakan sama ada pihak universiti ada menjemput mana-mana pihak berjumpa dengan rektor.

“Pengadu dimaklumkan pihak universiti tidak menjemput mana-mana pihak berjumpa dengan rektor dan dia maklumkan kepada suspek, namun lelaki itu tidak berpuas hati sebelum anggota polis bantuan berkenaan menyerahkan telefon bimbitnya kepada suspek untuk bercakap sendiri dengan presiden pelajar.

“Pengadu mendakwa semasa dia sedang berusaha mengambil telefon bimbitnya daripada suspek, lelaki itu membuat rakaman video kejadian berkenaan. Ketika kejadian, pengadu dan anggota polis bantuan lain yang sedang bertugas tidak membuat tangkapan terhadap suspek.

“Ini kerana pihak pengurusan universiti sudah memberi arahan supaya tidak menyentuh mana-mana pelajar di dalam kawasan universiti,” katanya.

Suspek telah ditahan di perkarangan dewan auditorium di sebuah universiti tempatan semalam oleh Bahagian Siasatan Jenayah, Ibu Pejabat Polis Daerah (IPD) Gombak.

Polis turut merampas telefon bimbit milik suspek yang dipercayai digunakan untuk merakam video semasa kejadian. Hasil siasatan mendapati suspek adalah penuntut tahun tiga di universiti terbabit.

Suspek kini direman selama empat hari mulai hari ini hingga 6 April untuk siasatan lanjut mengikut Seksyen 186 Kanun Keseksaan dan Seksyen 233 Akta Komunikasi dan Multimedia 1998.

Tular warga asing bergelut dengan polis, ini sebenarnya yang berlaku sebelum kejadian. Klik pautan di bawah untuk membaca.

Tular Warga Asing Bergelut Dengan Polis, Ini Sebenarnya Yang Berlaku Sebelum Kejadian

‘Enjoy’ Parti Liar Di Kuala Lumpur, Polis Tahan 71 Warga Asing Dari Indonesia

Warga Asing Rentas Negeri Jumpa Kawan Di Genting Hinglands Jadi Punca Kluster Genting


Padah Ejek Rakan Gemuk Macam ‘Ahli Sumo’, Gadis Berusia 18 Tahun Ditemui Mati Dibakar

Tiada orang di dunia ini yang sukakan gurauan kasar. Terutamanya gurauan yang melibatkan bentuk badan. Begitulah realiti yang menimpa seorang lelaki di Indonesia apabila gurauan rakannya telah bertukar menjadi tragedi.

Ali Heri Sanjaya berusia 27 tahun telah ditahan oleh pihak polis selepas didakwa membunuh rakan sekerjanya, Rosidah, 18 tahun kerana telah memanggilnya gemuk, lapor AsiaOne.

Menurut Pesuruhjaya Polis Banyuwangi, Arman Asmara Syarifuddin menyatakan bahawa Sanjaya terasa hati dengan kata-kata Rosidah yang memanggilnya gemuk di hadapan orang ramai.

Mangsa dikatakan telah membandingkan beliau dengan ahli gusti sumo dan pelakon Taiwan Boboho. Sanjaya mendakwa bahawa kata-kata itu telah menyebabkan beliau mengumpul dendam di dalam hati.

Kejadian yang berlaku pada Jumaat, 24 Januari lalu bermula apabila Rosidah bersetuju untuk menghantar Sanjaya ke rumahnya selepas kerja. Semasa melalui ladang kelapa, Sanjaya dilaporkan telah mencekik mangsa sehingga mati sebelum membakar mayat mangsa.

Keluarga Rosidah telah menfailkan laporan polis sebaik sahaja mereka gagal mengesan mangsa. Mayat mangsa hanya ditemui sehari selepas kejadian dengan bantuan orang kampung. Vice melaporkan bahawa mayatnya ditemui di kampung sebelah bersama-sama dengan helmet merah jambu.

Pihak polis mendakwa selepas membunuh mangsa, Sanjaya telah melarikan motosikal dan telefon mangsa. Beliau dilaporkan telah menjual barang kepunyaan mangsa bagi menyelesaikan hutang. Dia walau bagaimanapun telah ditangkap oleh pihak polis pada 28 Januari lalu di sebuah hotel.

Dalam video yang dikongsi di Facebook selepas penangkapan Ali, dia kelihatan tenang dan masih mampu untuk menikmati makanannya.

Bagi pak cik kepada mangsa, Ahmad Sodik mahu mahkamah memberi hukuman yang setimpal kepada Sanjaya kerana telah membunuh anak buahnya.

Sanjaya dan Rosidah telah mengenali antara satu sama lain selama bertahun-tahun; Selain bekerja bersama, mereka juga tinggal di kawasan kejiranan yang sama.

Inilah dikatakan akibat mulut, badan binasa. Klik pautan di bawah untuk bacaan lanjut.

Ini Sebabnya Anda Tidak Perlu Rasa Rendah Diri Kerana Gemuk

7 Punca Gemuk Yang Ramai Orang Tidak Tahu. #2 Selalu Disalahkan


Padah Hentikan Bas Dan Tunjuk Samseng, Pemandu Dan Penumpang BMW Ditahan Polis

Pada hari semalam tular satu rakaman video yang dirakam oleh pemandu bas di mana dia menghadapi detik-detik diganggu oleh penumpang dan pemandu sebuah BMW berwarna hitam.

Bagaimanapun kedua-dua lelaki yang menunjuk lagak samseng itu telah dicekup oleh polis.

Ketua Polis Daerah Kulai, Superintendan Tok Beng Yeow berkata, lelaki berusia 32 dan 42 tahun ditahan kira-kira 9 pagi di daerah ini susulan laporan dibuat pemandu bas terbabit 10.11 pagi, 24 Februari (Jumaat), lapor Harian Metro.

Katanya, kejadian berlaku pada jam 8.15 pagi ketika pemandu bas henti-henti yang berusia 31 tahun sedang memandu di Taman Puteri, di sini.

Kulai: Dua lelaki berlagak samseng yang tular dalam video di media sosial semalam kerana menahan sebuah bas henti-henti di Taman Puteri di sini, dicekup polis pagi tadi. pic.twitter.com/KeNB0tvF6U

— MYNEWSHUB (@mynewshub) February 25, 2023

“Pemandu bas melihat sebuah kereta BMW hitam berhenti di tengah jalan dan seakan-akan memberi jalan kepadanya yang ketika itu sedang keluar dari jalan berkenaan.

“Kereta dinaiki suspek memotong dan berhenti di hadapan bas berkenaan. Seorang suspek memarahi mangsa dengan menghentak beberapa kali dinding bas menggunakan tangannya.

“Manakala seorang lagi rakannya menghampiri mangsa dengan memegang cermin sisi kanan bas dan cuba merosakkannya namun mangsa sempat bergerak meneruskan perjalanan,” katanya dalam kenyataan hari ini.

Menurut Beng Yeow, pemandu bas percaya kedua suspek disyaki berada dalam keadaan mabuk.

Katanya, suspek kemudian mengekori bas dari terminal bas Kulai sehingga ke Jalan Batu 21 Kulai Besar, di sini.

“Suspek masih bertindak memarahi mangsa namun dia kekal berdiam di dalam bas bimbang keselamatan diri terancam,” katanya.

Katanya, polis akan memohon reman ke atas suspek esok bagi membantu siasatan yang dijalankan mengikut Seksyen 506 Kanun Keseksaan kerana ugutan jenayah.


Padah Joli Sakan Jutaan Ringgit Duit Pelabur, ‘Raja Kripto’ Umur 23 Tahun Diculik Dan Diseksa

Pernah mengaku dirinya sebagai Raja Kripto Kanada, Aiden Pleterski telah diculik, diseksa dan dan ditahan dengan wang tebusan selepas melarikan jutaan dolar duit pelabur berdasarkan satu laporan mahkamah yang difailkan awal bulan ini.

Aiden telah diishytiharkan muflis pada Ogos dan lelaki berusia 23 tahun itu telah berdepan pertuduhan selepas melarikan duit pelabur. Beliau telah menjanjikan pulangan yang sihat sebanyak 7% kepada pelaburnya, tetapi semuanya runtuh dan akhirnya selepas beliau muflis.

Bapa Aiden berkata Aiden telah diculik pada waktu tengah malam Disember lalu dan ditahan selama 3 hari. Penculik kemudiannya telah meminta wang tebusan USD2.1 juta (RM9 juta).

Aiden kemudiannya dilepaskan tetapi diugut untuk membayar wang tebusan atau sesuatu yang buruk akan terjadi kepadanya.

Pemilik rumah sewa mewah yang Aiden duduki turut mengesahkan perkara tersebut. Menurut tuan rumah, beliau ada menerima panggilan daripada Aiden yang merayu untuk ‘meminjam’ jutaan dolar untuk membayar wang tebusan tersebut.

Tiada suspek didedahkan ketika ini dan polis Toronto tidak berkongsi informasi sama ada suspek telah ditahan atau pun tidak.

23 year old Canadian ‘crypto king’ was tortured & abducted after trying to finesse his investors out of $29M before blowing $12M on fleet of supercars, luxury vacations and a private jet “He was held for 3 days, they drove him around & beat him” pic.twitter.com/vuAbbNYD8s

— SAY CHEESE! 👄🧀 (@SaycheeseDGTL) March 27, 2023

Aiden telah menggunakan duit yang diterimanya untuk pelaburan kripto dan pelaburan forex. Berdasarkan jumlah USD41.5 juta (RM182 juta) yang diterimanya, Aiden hanya melaburkan sekitar 2% sahaja daripada jumlah duit tersebut.

Aiden juga dilaporkan telah menggunakan USD12 juta (RM52 juta) daripada duit pelaburan tersebut untuk tujuan ‘biayai kehidupan mewahnya’ antaranya menyewa jet mewah, bercuti, membeli haiwan eksotik dan membeli kereta mewah antaranya 3 unit Lamborghini, 3 unit McLaren, sebuah Land Rover, sebuah Ferrari dan sebuah BMW.


Padah Kongsi ‘Munafik 2’ Secara Haram, Lelaki Ini Berdepan Saman RM100,000

Sebelum ini, seorang individu yang tidak bertanggungjawab telah mencabar kesabaran pihak syarikat Skop Production dengan memuat naik filem Munafik 2 sekaligus mengajak pengguna media sosial (Facebook) yang lain untuk menonton filem tersebut di atas talian bersama-sama.

Individu tersebut yang dikenali sebagai Sasuke Kun di Facebook turut berani mencabar pihak berkuasa untuk mengambil tindakan terhadap beliau dan pihak Skop Production juga memandang serius perkara ini dan membawa beliau ke muka pengadilan.

Sy dah warning sebelumni jangan sebarkan clip/full movie Munafik 2 di media social,tapi degil. Akhirnya mahkamah jatuh hukum pd pesalah utk membayar ganti rugi Rm 100 ribu kpd pihak Skop Productions. . Ramai lagi bakal dihadapkan ke mahkamah atas kesalahan sama sebarkan clip/full movie filem di media social. . WAHAI FINAS,WAHAI KERAJAAN BARU, TOLONGLAH BUKA MATA ISU CETAK ROMPAK FILEM TEMPATAN YG TAKDE KESUDAHAN NI. SAMA ADA CETAK ROMPAK TEPI JALAN ATAU PUN MEDIA SOCIAL. KITA PERLUKAN UNDANG2 BARU YG LEBIH KETAT. . @munafik2movie "Taiping, 13 November – Yang Arif Pesuruhjaya Kehakiman Tuan Asmadi Bin Hussin, Plaintif-Plaintif serta Defendan telah merekodkan perintah-perintah dan hendaklah membayar sebanyak RM 100,000 kepada Skop Productions, dan dihalang daripada melanggar hakcipta untuk filem Munafik 2; memuat naik filem Munafik 2 dalam apa-apa bentuk di dalam media sosial dan platform lain, tanpa keizinan. . #munafik2 #hakcipta Video Credit: @thehitmannazri

A post shared by  Syamsul Yusof (@syamsulyusoffilm) on Nov 12, 2018 at 7:43pm PST

Syamsul Yusof membawa kes ini ke mahkamah selepas permintaan secara baik untuk Sasuke San atau nama sebenar Muhammad Izwan Shah Kamal Shah menurunkan konten Munafik 2 yang dimuat naiknya ditolak.

Pada hari ini 13 November, individu tersebut telah dikenakan denda oleh Yang Arif Pesuruhjaya Kehakiman Tuan Asmadi Bin Hussin, plaintif-plaintif serta defendan untuk membayar sebanyak RM100,000 kepada Skop Production. Defenden telah didapati bersalah dan melanggar hakcipta filem Munafik 2, memuat naik filem tersebut dalam apa-apa bentuk di dalam media sosial dan platform lain tanpa keizinan.

Syamsul berharap kes ini dijadikan iktibar kepada semua dan mahu orang ramai memandang serius tentang perkara ini. Cetak rompak bukan lagi hanya dalam bentuk CD, tetapi juga di media sosial.

Filem pecah panggung Munafik 2 telah berjaya mengutip kutipan mencecah RM43 juta dan meraih RM4 juta lagi ketika ditayangkan di Indonesia.


Padah Langgar Kuarantin Selama 8 Saat, Lelaki Di Taiwan Didenda RM15,000

Gara-gara melanggar kuarantin selama lapan saat, lelaki di Taiwan terpaksa membayar harga yang mahal apabila pihak berkuasa Taiwan telah mengenakan denda sebanyak USD$ 3,500 (RM15,000) disebabkan kesalahan yang dilakukan olehnya, lapor CNN.

Dia yang merupakan seorang pekerja migran dari Filipina dikenakan perintah kuarantin di sebuah hotel di Kota Kaohsiung telah bertindak keluar dari biliknya, kata Jabatan Kesihatan.

Kelakuan lelaki itu ditangkap di CCTV dan disedari oleh kakitangan hotel. Tidak lama selepas itu, kakitangan hotel terbabit telah melaporkan tindakan dia kepada Jabatan Kesihatan. Dia kemudiannya didenda sebanyak 100,000 dolar Taiwan – sekitar  USD$ 3,500 (RM15,000).

Di bawah peraturan kuarantin di Taiwan, mereka yang berada di bawah kawalan kuarantin tidak dibenarkan meninggalkan bilik, tidak kira berapa lama. Mereka juga tidak boleh menganggap bahawa mereka tidak melakukan kesalahan walaupun hanya berada di lorong di hadapan bilik hotel, kata Jabatan Kesihatan.

Untuk rekod, terdapat 56 hotel telah dijadikan pusat kuarantin di Kota Kaohsiung, dengan jumlah sekitar 3,000 bilik.

Taiwan sebelum ini telah dipuji kerana pendekatan mereka dalam menghentikan penyebaran wabak COVID-19. Taiwan tidak melakukan pendekatan drastik seperti dilakukan oleh China.

Apa yang mereka lakukan adalah bertindak balas dengan cepat. Pihak berkuasa Taiwan mula memeriksa penumpang yang hadir daripada Wuhan sejak pertama kali berita mengenai wabak ini mula menyebar.

Manakala kerajaan mereka pula melabur dalam ujian COVID-19 yang meluas dan mengesan kontak rapat.

Melalui data yang dikeluarkan oleh Johns Hopkins University, Taiwan hanya mencatatkan 716 kes koronavirus dan tujuh kematian.

Terdahulu, seorang lelaki ditahan polis selepas langgar kuarantin. Klik pautan di bawah untuk membaca.

Lelaki Ini Ditahan Polis Ketika Membuat ‘Report’ Ditipu Beli Telefon Gara-Gara Langgar Kuarantin


Padah Langgar SOP COVID-19 Di Korea Utara, Pegawai Dihukum Mati Oleh Kim Jong Un

Pemimpim Korea Utara, Kim Jong Un dilaporkan telah menjatuhkan hukuman mati ke atas seorang pegawai di sektor pertanian kerana melanggar langkah-langkah pencegahan wabak COVID-19.

Melalui laporan yang dikeluarkan oleh agensi perisikan Korea Selatan, pegawai yang tidak dikenali terbabit telah melanggar langkah pencegahan wabak COVID-19 apabila menerima bantuan beras dari China, lapor USA Today.

Dalam satu kenyataan oleh Ha Tae-keung salah seorang anggota parlimen yang diberi taklimat oleh agensi terbabit mengatakan bahawa Kim telah “mengambil tindakan yang tidak masuk akal” untuk melindungi negaranya dari wabak.

“Korea Utara bahkan tidak menerima 110,000 tan bantuan beras yang ditawarkan oleh China,” kata anggota parlimen Korea Selatan itu.

NPR melaporkan bahawa berita itu disampaikan kepada umum pada 27 November 2020, setelah Perkhidmatan Perisikan Korea Selatan mengadakan pertemuan dengan anggota parlimen. Pegawai pertanian yang bernasib malang itu dihukum mati di Bandar Sinuiju, wilayah barat daya Korea Utara.

Melihat kepada tindak tanduk Kim, agensi perisikan Korea Selatan menilai bahawa tindakan ekstrem beliau ini didasarkan pada rasa paranoid dan maklumat yang tidak tepat mengenai COVID-19. Selain melarang import beras, Korea Utara juga menghentikan pengeluaran ikan dan garam domestik.

Tambahan daripada itu, Ha melaporkan bahawa Pyongyang pada Oktober 2020 telah menjalankan hukuman mati terhadap pegawai yang bertanggungjawab menjaga mata wang Korea Utara. Dia dihukum mati kerana mata wang Korea Utara menjunam teruk semasa wabak, lapor Happy Mag.

Walaupun dilihat takut dan paranoid dengan COVID-19, Korea Utara masih enggan bersifat terbuka kepada Pertubuhan Kesihatan Sedunia (WHO). Selama berbulan-bulan Pyongyang mendakwa negara mereka selamat dari wabak ini.

Terdahulu, Korea Utara dilaporkan telah menyeksa pesakit COVID-19 kelaparan sehingga mati. Klik pautan di bawah untuk membaca.

Korea Utara ‘Seksa’ Pesakit COVID-19 Kelaparan Hingga Mati, Mayat Mereka Dibakar

Korea Utara Dilaporkan Catat Kes Pertama COVID-19, Pesakit Bakal Dihukum

Pegawai Tinggi Korea Utara Ditembak Mati Selepas Keluar Dari Pusat Kuarantin Coronavirus Tanpa Kebenaran


Padah Ludah Orang Awam, Pejuang ‘Anti-Mask’ Ini Ditolak Keluar Bas Hingga Tersungkur

Ketika kes COVID-19 mencecah angka 8 juta di Amerika Syarikat, masih ramai rakyat mereka yang berdegil untuk memakai pelitup muka ketika berada di tempat awam. Kenapa? Kerana bagi segelintir rakyat Amerika Syarikat memakai topeng muka itu melanggar ‘hak asasi dan kebebasan’ mereka.

Anti-masker meet pavement pic.twitter.com/wOJsZZpzOp

— Rob Gill 🗳 iwillvote.com (@vote4robgill) October 22, 2020

Sebuah video yang dimuat naik di TikTok kini tular di Twitter kerana kelakuan seorang wanita yang bertindak biadap meludah ke muka seorang penumpang lain di dalam bas.

Menurut pemilik asal video berkenaan, Diego Forero berkata video beliau itu berulang kali dibuang daripada platform TikTok tanpa sebab yang munasabah.

Jadi, insiden ini dtularkan pula oleh pengguna Twitter, Rob Gill yang mahu memberi kesedaran kepada penduduk Amerika Syarikat supaya sentiasa memakai pelitup muka di tempat awam.

Ketika ada yang mengecam tindakan lelaki tersebut yang menolak wanita berkenaan sehingga tersungkur ke jalanan, Rob Gill berkata ia adalah perbuatan ‘self defense’ yang terbaik.

You’re saying the right thing would be for the man to do nothing.

We are living through a pandemic where the virus travels through saliva, etc.

He did the right thing and protected himself.

Her gender doesn’t earn her special treatment

Even without a pandemic, spitting on someone is just incredibly offencive, and an act of violence.She started the violence, he finished the interaction with an appropriate hespecially in a pandemic) reaction.

— NinaAlex 🏳🌈 (@ninaaalex) October 22, 2020

Di kala pandemik yang sedang melanda, lelaki berkenaan hanya mempertahankan diri daripada tindakan biadap wanita tersebut terhadapnya. Walaupun bukan dalam keadaan pandemik, meludah bukan satu tindakan yang wajar dan boleh dikenakan tindakan kerana mengganggu ketenteraman awam.

Penduduk Malaysia perlu bersukur kerana majoriti daripada kita mengikut saranan kerajaan untuk sentiasa memakai pelitup muka dan menjaga jarak. Semoga kejadian seperti ini tidak berlaku di Malaysia.

Sebelum ini, seorang warga China sengaja batuk ke arah seorang pramugari dan mencetuskan ketegangan. Baca lagi pada pautan di bawah.

Sengaja Batuk Pada Pramugari, Wanita China Ini kena ‘Headlock’ Dengan Pramugara Thai Airways

Sepantas Seminit, Penyelidik Singapura Hasilkan ‘Test Kit’ COVID-19 Dengan Hembus Nafas Sahaja


AAPE Tampil Dengan Koleksi Dragon Ball

Buat peminat Dragon Ball pastinya anda tidak mahu melepaskan peluang mendapatkan koleksi terbaharu dari AAPE. AAPE BY A BATHING APE® berkolaborasi dengan Toei Animation menghasilkan koleksi terbaharu.

Koleksi ini tampil dengan hoodies, crewnecks dan t-shirt. Menariknya pada setiap koleksi menampilkan watak-watak seperti Goku, Vegeta, Broly dan Frieza dan logo AAPE iaitu MOON FACE juga diletakkan pada koleksi tersebut.

Bagi anda yang ingin membeli koleksi ini, anda boleh beli secara atas talian mulai 2 Februari.


Padah Mahu ‘Selfie’ Lelaki Ini Dilanggar Kereta Api

Tidak pasti apa yang difikirkan lelaki ini apabila merakam video ini. Lelaki yang dikenali sebagai Shiva ini berada di Hyderabad, di selatan India.

Mungkin beliau merasakan ianya sesuatu yang cool untuk merakam gambar di depan kereta api yang sedang bergerak. Jadi beliau merekod video ini. Walaupun ada yang sudah menjerit ke arah Shiva untuk memberitahu tentang kereta api yang sedang bergerak ke arahnya, beliau masih tidak bergerak.

Nampaknya nasib tidak menyebelahi Shiva apabila beliau dilanggar kereta api tersebut dan kemudiannya dikerjakan ke hospital kerana kecederaan di kepala. Tahun lalu, India mencatat kadar kematian kerana selfie tertinggi di dunia dan selfie di hadapan kereta api yang sedang bergerak adalah yang paling popular dan yang paling bahaya.

Kalau anda yang kaki selfie, pastikan persekitaran anda selamat terlebih dahulu atau anda akan senasib seperti lelaki ini.


Padah Merungkai Misteri Selepas Mati Dalam ‘Flatliners’

Selasa lalu berlangsungnya tayangan perdana untuk filem psycho/horror, Flatliners yang mengisahkan 5 pelajar jurusan perubatan yang mencuba sesuatu yang sangat merbahaya; bangkit daripada kematian.

Jadi, apa yang menarik tentang filem ini? Filem ini adalah karya remake dengan nama yang sama pada tahun 1990. Keifer Sutherland adalah satu-satunya pelakon asal yang berlakon untuk karya remake ini. Saya tidak menonton karya Flatliners yang asal jadi ulasan ini hanya berdasarkan versi yang terbaru ini sahaja.

Flatliners membariskan pelakon hebat seperti Ellen Page, Diego Luna, Nina Dobrev, James Norton, and Kiersey Clemons. Semuanya bermula apabila salah seorang daripada 5 pelajar ini mengalami sendiri pengalaman ‘selepas mati’ dengan eksperimen menghentikan denyutan jantung.

Courtney (Ellen Page) mempunyai teori bahawa setiap insan yang mati akan terawang-awangan terlebih dahulu dan jika mereka sempat dihidupkan kembali dalam masa bawah 5 minit, mereka akan kembali ke dalam jasad dan akan merasai sesuatu yang hebat dari pengalaman itu.

Ianya benar apabila otak dan pemikiran Courtney seperti di reboot semula dan beliau menjadi sangat pandai dan dapat mengingat segala perkara yang pernah berlaku kepada beliau sebelum ini. Ianya membuatkan rakan beliau yang lain juga teruja untuk jadi seperti Courtney.

Namun perbuatan mereka itu mengundang padah apabila ‘kehidupan’ selepas mati dan visi yang mereka lihat tidak lagi seperti yang mereka inginkan. Setiap daripada mereka mempunyai rahsia gelap masa lampau yang mereka cuba padam dari ingatan tetapi rahsia gelap inilah yang menghantui kehidupan mereka selepas kembali dari kematian.

Secara dasarnya inilah yang terjadi kepada setiap watak utama dalam filem ini. Nak tahu lebih lanjut, anda kena tengok filem ini. Sepanjang mereka dihantui rahsia silam mereka ini, kita akan jadi tertanya-tanya, apakah sebenarnya entiti yang kerap mengacau hidup mereka ini? Adakah death (malaikat maut) yang datang kepada mereka yang berani bermain dengan kematian?

Persoalan ini bermain di dalam kepala apabila menonton filem ini. Harus dipuji tentang filem ini adalah kandungan kejutan yang ada bermula dari pertengahan filem ini. Apabila mereka mula nampak perkara yang bukan-bukan, dari situ sudah mula kejutan-kejutan yang anda biasa rasa dalam filem genre horror seperti ini.

Dari segi lakonan dan jalan cerita pula, biasa-biasa sahaja. Seperti filem-filem ‘orang muda’ yang lain, kehidupan dan gaya hidup hedonism seperti tidak boleh terlepas untuk dimasukkan dalam sesebuah filem. Mungkin ‘pelaris’ untuk tarik penonton ke pawagam selain star power pelakon Ellen Page, Kiefer Sutherland dan Diego Luna.

Berdasarkan rating yang diberi terhadap filem ini, filem ini diberi rating seperti sebuah filem yang gagal teruk. Tetapi bagi saya, filem ini tidaklah seburuk yang disangkakan. Mungkin ianya tidak boleh lawan yang original, tetapi masih acceptable dan masih mampu untuk beri kejutan kepada penonton. Flatliners kini sedang ditayangkan di pawagam. Yang sudah menonton, berapa rating anda untuk filem ini?


Padah Muat Naik Aksi Berbahaya Di Hari Raya, Penunggang RX-Z Ditahan Polis

Walaupun orang ramai sedikit kecewa kerana tidak boleh keluar beraya disebabkan PKP, tetapi kita masih boleh lihat bagaimana ‘kreatifnya’ segelintir orang ramai yang cuba ‘menceriakan’ mereka melalui media sosial masing-masing.

Terbaru, tular satu rakaman video di mana seorang pemuda mengambil kesempatan mempamerkan aksi ‘lagak-ngeri’ menunggang motosikal RX-Z di atas jalan raya yang agak lengang ekoran pelaksanaan PKP sempena Hari Raya.

Hantaran video tersebut telah mendapat ribuan share dan ratusan likes  dari pengguna media sosial. Rata-rata ramai ‘terhibur’ apabila melihat aksi lagak ngeri pemuda tersebut di akhiri dengan penahanan oleh pihak berkuasa.

Ramai orang menjangkakan denda yang bakal dikenakan kepada pemuda ini mungkin agak ‘tinggi’ ekoran dia telah membuat beberapa kesalahan serentak seperti yang ditunjukkan di dalam video yang dimuatnaik olehnya.

Antara kesalahan yang dilakukan ialah tidak memakai topi keledar dan pelitup muka, menunggang motosikal secara berbahaya, memakai ekzos ‘slim fit’ dan tidak mematuhi SOP PKP sempena Hari Raya.

Menurut satu hantaran rasmi oleh Facebook JSPT KL, pemuda tersebut pernah ditangkap dua kali di atas kesalahan yang sama dan telah pun dihukum pada tahun 2018.

Pemuda itu dikenakan hukuman Perintah Khidmat Masyarakat selama 12 bulan dan lesen memandu telah digantung selama dua tahun pada tahun 2020.

Nampaknya pemuda ini bakal berdepan dengan hukuman lebih berat kerana telah mengulangi kesalahan yang sama buat kali ketiga, serta membuat beberapa kesalahan serentak pada kali ini.

Sementara itu, netizen minta polis mengambil tindakan terhadap golongan ‘kayangan’ yang beraya beramai-ramai.

Tular Video Golongan Kayangan Langgar SOP Beraya Sakan, Netizen Desak Polis Jalankan Siasatan

Tular Gambar Keluarga Beraya DI SJR, Isteri Anggota Polis Disahkan Telah Dikompaun Sebanyak RM2,000


Padah Pamer Kebolehan Memasak Di YouTube, Ahli Mafia Itali Ditahan Polis

Seorang ahli mafia telah ditahan di Caribbean setelah mempamerkan kebolehan memasak di laman YouTube. Di dalam video tersebut, dia bertindak menyembunyikan wajahnya tetapi secara tidak sengaja mempamerkan tatu khas yang ada di badannya.

Marc Feren Claude Biart, 53, menjalani kehidupan yang tenang di Boca Chica, Republik Dominika. Komuniti ekspatriat Itali menganggapnya sebagai “orang asing”, kata polis dalam satu kenyataan pada hari Isnin.

Biart hidup dalam pelarian sejak 2014, dia menjadi buruan pihak berkuasa Itali kerana menjual dadah jenis kokain di Belanda. Dia juga difahamkan mewakili puak Cacciola dari mafia Ndrangheta.

Melalui laporan The Guardian, seorang lagi ahli mafia Ndrangheta telah ditahan di Portugal Isnin lalu. Francesco Pelle, yang telah melarikan diri sejak 14 tahun lalu dan dianggap sebagai salah seorang mafia Itali yang berbahaya, dikesan di sebuah klinik di Lisbon di mana dia menerima rawatan untuk COVID-19.

Pelle adalah sebahagian daripada ahli Pelle ‘ndrina di Calabria dan merupakan individu penting dalam kejadian pergaduhan antara keluarga mafia Pelle-Romeo dan Nirta-Strangio yang terjadi di bandar San Luca sehingga menyebabkan enam orang terbunuh pada tahun 2007.

Pelle juga telah dituduh mengeluarkan arahan untuk membunuh Giovanni Nirta, salah seorang ketua mafia. Nirta selamat dari kejadian terbabit, namun isterinya, Maria Strangio, terbunuh dalam serangan itu. Manakala empat orang lagi, termasuk seorang kanak-kanak dilaporkan cedera.

Pada tahun 2019 pula, polis berjaya menahan seorang ahli mafia Camorra, Marco Di Lauro. Dia ditahan semasa sedang menikmati pasta dengan dua ekor kucing kesayangannya di sebuah apartmen di pinggiran Naples. Lauro juga merupakan buruan pihak polis dan telah melarikan diri selama 14 tahun.

Ndrangheta yang menjalankan operasi di Calabria telah dianggap sebagai salah satu kumpulan jenayah paling kuat di dunia kerana mempunyai kawalan terhadap sebahagian besar kokain yang memasuki Eropah. Ia telah memperluaskan kuasanya ke seluruh pelusuk dunia dan dianggap sebagai organisasi mafia terbesar di Itali.

Mafia ambil kesempatan, tawar makanan dan pinjaman tanpa faedah untuk rakyat Itali. Klik pautan di bawah untuk membaca.

Mafia Ambil Kesempatan, Tawar Makanan Dan Pinjaman Tanpa Faedah Untuk Rakyat Itali

20 Fakta Menarik Tentang Mafia Jepun Yakuza. #17 Ahli Mereka Dilarang Keras Dekati Musuh Ini

Dijaga ‘Luzero’ Dan Makan Daging Kuda, Ringgo Fotograf Kongsi Saat Dipenjara Di Venezuela


Padah Perlekehkan Guru Dalam Video TikTok, Penyampai Radio Ini Sah Berhenti Kerja

Baru-baru ini, sebuah video menjadi topik perbualan ramai dimana seorang penyampai radio telah memperlekehkan cikgu Sains yang kurang fasih berbahasa Inggeris dalam program DidikTV.

Video tersebut mengundang kemarahan netizen dan rata-rata netizen mengecam tindakan penyampai radio tersebut. Lantaran kontroversi yang melanda, pihak HITZ dalam satu kenyataan mengatakan bahawa telah menerima surat perletakan jawatan penyampai radio itu.

Menurut pihak HITZ, penyampai radio tersebut telah sah letak jawatan pada 22 Februari 2021 iaitu semalam. Malah, HITZ tetap komited mahu berikan hiburan dan menyajikan maklumat kepada pendengar setia.

Pastinya daripada kontroversi yang berlaku ini, ramai yang boleh belajar untuk lebih berhati-hati dalam tindakan dan perkongsian di media sosial. Apakah pendapat anda akan isu ini?

Bagi anda yang terlepas berita ini, klik pautan di bawah untuk ketahui isu tersebut.

Penyampai Radio Dihujani Kecaman Selepas Video TikTok Ketawakan Guru Tular

Gara-Gara Tular Video Ketawakan Guru, Penyampai Radio Ini Digantung Tugas Sementara

Diperlekehkan Dan Jadi Bahan Jenaka Penyampai Radio, Guru Sains Ini Akui Kelemahan Diri


Padah ‘Prank’ Menyamar Jadi Pegawai Polis Bukit Aman, Penghantar Kek Ditahan Reman

Tindakan seorang lelaki yang menyamar sebagai pegawai polis ketika menghantar kek di Balai Polis Tapah mengundang padah, apabila dia ditahan reman sejurus memberitahu ia adalah satu prank.

Ketua Polis Daerah Padawan Superintendan Abang Zainal Abidin Abang Ahmad berkata suspek berusia 36 tahun itu datang ke balai polis berkenaan kira-kira pukul 3.20 petang semalam dan memperkenalkan dirinya sebagai pegawai kanan polis dari Bukit Aman kepada anggota polis yang bertugas sebagai penyelia kaunter aduan.

Menurut laporan Kosmo, suspek kemudian mengarahkan anggota polis terbabit untuk masuk ke kaunter aduan dan menyatakan dia adalah Pegawai Turus dari Bukit Aman dan kedatangannya adalah untuk menangkap anggota berkenaan.

“Suspek kemudian berkata hendak keluar bagi mengambil fail dan apabila masuk semula ke balai, suspek membawa sebiji kek dan menyatakan tindakannya sebelum itu adalah ‘prank’.

“Kek yang dibawa oleh suspek merupakan tempahan daripada seorang pelanggan untuk diberikan kepada anggota polis terbabit,” katanya dalam kenyataan hari ini.

Bagaimanapun, Abang Zainal berkata perbuatan suspek telah melampaui batas dan perbuatannya adalah salah kerana disifatkan menyamar sebagai polis.

Malah, katanya ketika disoal, suspek sekali lagi memberitahu dia adalah anggota polis dari Bahagian Siasatan Jenayah, Ibu Pejabat Polis Daerah (IPD) Kuching.

“Namun, melalui pemeriksaan dokumen kita mendapati suspek adalah orang awam dan isterinya menjalankan perniagaan tempahan kek,” katanya.

Sehubungan itu, Abang Zainal berkata, suspek ditahan di lokap Balai Polis Siburan dan disiasat di bawah Seksyen 170 Kanun Keseksaan dan direman di Mahkamah Kuching.


Padah Rakam ‘Live’ Guna Kamera AI, Tak Reti Beza Kepala Botak Pengadil Dengan Bola Sepak

Peminat pasukan bolasepak dari Scotland, Inverness Caledonia Thistle FC terpaksa bersabar dengan teknologi kamera AI yang diperkenalkan baru-baru ini apabila ia telah menggangu pengalaman menonton bola sepak.

Kelab itu sebelum ini telah mengumumkan bahawa mereka akan beralih dari menggunakan khidmat pengendali kamera ke kamera yang dikendalikan oleh AI (artificial intelligence).

Inverness Caledonian Thistle don’t employ a cameraman as their camera is programmed to follow the ball throughout the match. The commentator had to apologise today as the camera kept on mistaking the ball for the linesman’s head… pic.twitter.com/LeKsc2bEj7

Kelab dalam kenyataannya menyatakan bahawa mereka berbangga akan menggunakan sistem Pixellot yang mempunyai teknologi mengesan bola dengan rakaman yang berkualiti tinggi khas untuk semua peminat mereka.

Apa yang diharapkan menjadi satu titik sejarah telah bertukar ‘tragedi’ kepada kelab ini apabila Sabtu lalu, ketika kamera AI digunakan, ia gagal untuk merakam pergerakan bola, malah lebih lucu ia merakam kepala botak pengadil yang bertugas menjaga garisan.

Nampaknya teknologi ini keliru dan tidak dapat membezakan bola dan juga kepada botak pengadil pertandingan. Ia dilaporkan berulang kali mengikut pengadil ke kiri dan kanan padang, tanpa menghiraukan langsung ‘bola sepak’ sebenar.

Penonton yang berang dengan teknologi tersebut telah mengadu kepada kelab mereka bahawa mereka terlepas saat-saat di mana pasukan mereka menjaringkan gol. Ada juga yang meminta pengadil perlawanan yang berkepala botak untuk memakai topi.

Untuk rekod, peminat bola sepak di Scotland masih belum dibenarkan untuk hadir ke stadium disebabkan wabak COVID-19. Kebanyakan daripada mereka diminta untuk kekal berada di rumah sehingga keadaan kembali pulih.

Terdahulu TVET memperkenalkan kursus berkaitan teknologi dron dan AI. Klik pautan di bawah untuk membaca.

TVET Perkenalkan Kursus Berkaitan Teknologi Dron Dan ‘Artificial Intelligence’

AI Syarikat Elon Musk Buktikan Tidak Perlu Penulis Untuk Raih Bacaan Tinggi


Padah Tayang Gari, Polis Cari Pemandu Proton Persona

Seorang pengguna jalan raya tidak menyangka sebuah kereta Proton Persona secara tiba-tiba menunjukkan gari sambil memusing-musingkannya dengan membuka tingkap kereta ketika memandu.

Memetik laporan Kosmo, Ketua Polis Daerah Dang Wangi, Asisten Komisioner Noor Delhan Yahaya berkata, pihaknya mengesan satu video berdurasi tiga minit yang tular di media sosial menunjukkan telah berlaku perselisihan faham melibatkan dua buah kenderaan di Jalan Tun Razak, dekat sini.

♬ Sang Saka Biru – Joe Flizzow & Altimet & SonaOne & Alif

“Susulan kejadian itu, Bahagian Siasatan Jenayah Daerah telah menjalankan pengesanan ke atas individu yang terlibat sebaik sahaja video tersebut tular.

“Kita juga akan melakukan siasatan berhubung kejadian itu. Kita nasihatkan orang awam agar tidak melakukan apa-apa perkara serta tindakan yang menyalahi undang-undang,” kata Noor Delhan Yahaya dalam satu kenyataan lewat malam semalam.

Tambah beliau lagi, pihaknya memohon mana-mana individu yang mempunyai maklumat berkaitan kejadian berkenaan untuk tampil bagi membantu siasatan.

Memetik hantaran Carlist.my pula, ada anggota polis memaklumkan kepada Carlist.my bahawa Proton Persona berwarna silver tidak semestinya kereta polis. Ia merupakan kereta yang disewa dari Spanco yang digunakan oleh pelbagai jabatan kerajaan termasuklah Jabatan Kastam Diraja Malaysia.

Sementara itu seorang pemandu BMW diburu netizen apabila dia telah melanggar tiga orang rider penghantar makanan pada masa berbeza dalam tempoh satu jam.

Warganet Buru Pemandu BMW Langgar Lari Tiga Penunggang Motosikal Dalam Tempoh Satu Jam

Netizen Kecam Pemandu Myvi Yang Lari Selepas Langgar Bezza


Padah Tunggang Motor Dengan Aksi Superman, Gadis Berusia 17 Tahun Ditahan Polis

Seorang gadis berusia 17 tahun dihadapkan ke Mahkamah Majistret semalam atas kesalahan menunggang motor dengan aksi ala Superman.

Beliau sebelum itu hadir menyerah diri ke Balai Polis Trafik Ibu Pejabat Polis Daerah (IPD) Maran setelah video yang menunjukkan aksi beliau itu tular di laman sosial.

Sambil ditemani bapa saudara, beliau mengakui kesalahan yang dilakukannya ketika menunggang motosikal jenis Yamaha 15ZR di Lebuhraya Pantai Timur 1 (LPT1) pada 1 Januari lalu.

Gadis ini juga dilaporkan tidak mempunyai lesen dan polis sudah mengeluarkan saman di atas kesalahan tersebut.

Beliau disabitkan dengan kesalahan menunggang secara melulu dan berbahaya mengikut Seksyen 42 Akta Pengangkutan Jalan 1987.

Walau bagaimanapun, beliau telah dibebaskan dengan jaminan sebanyak RM1,000 setelah mengaku ketika dituduh di mahkamah.

Banjir yang melanda beberapa kawasan di sekitar Malaysia memaksa dua beradik ini mengubah motorsikal mereka. Klik pautan di bawah untuk membaca.

Demi Menangkap Ikan Dan Burung, Dua Beradik Ubah Suai Motorsikal Untuk Redah Banjir

Motorsikal Saya Tersadai Tepi Jalan Semalam, Dan Ini Apa ‘Brotherhood’ Buat


Padah Video Tular Di TikTok, 11 Ahli Kongsi Gelap ‘Geng 35’ Ditahan Polis

Polis menahan 11 individu dipercayai ahli kongsi gelap Geng 35 selepas video berdurasi 44 saat tular di TikTok yang menunjukkan mereka berkumpul di dalam satu rumah bagi menyambut sambutan Hari Bapa tanpa penjarakan fizikal.

Pihak polis dalam satu kenyataan kepada Harian Metro menyatakan bahawa mereka mengesan video berdurasi 44 saat itu di TikTok pada jam 7 malam tadi di mana ia menunjukkan sekumpulan lelaki memotong kek merah kuning berbentuk nombor 35.

Hasil risikan pihak polis, mereka semua ditahan bermula 10 malam tadi secara berperingkat di daerah Kulim. Polis turut menyatakan bahawa kesemua mereka telah mengadakan sambutan Hari Bapa di salah sebuah rumah suspek.

Tambah pihak polis lagi, kesemua individu yang ditahan berusia 25 hingga 61 tahun itu hanyalah kenalan yang hadir bagi menyambut Hari Bapa. Tetapi polis percaya bahawa kesemua yang ditahan mempunyai kaitan dengan kongsi gelap Geng 35.

Kesemua suspek kini sudah dibawa ke mahkamah untuk ditahan reman. Mereka semua didakwa kerana melanggar Peraturan-Peraturan Pencegahan Dan Pengawalan Penyakit Berjangkit (PPDPP) 2021. Siasatan dilakukan mengikut Seksyen 269 Kanun Keseksaan, Seksyen 52(3) Akta Pertubuhan 1966 dan Peraturan 10(1) PPDPP 2021.

Nasihat ‘uncle vincent’ buat mereka yang ingin sertai kongsi gelap. Klik pautan di bawah untuk membaca.

Nasihat ‘Uncle Vincent’ Buat Mereka Yang Ingin Menyertai Kongsi Gelap


‘Abah Nak Saya Dapat 6A?’, Dan Ini Kenapa Aku Tidak Jawab Ya Terhadap Persoalan Anak

Semalam, Abah ambil Zulfa dari kelas tambahan terakhir sebelum peperiksaan UPSR.

Oh, abah lupa. Biasanya mama yang akan ambil Zulfa.

“Mama sibuk masak makan tengah hari. Abah tolong mama ambil Zulfa. Zulfa tak suka ke abah ambil?” sambil memandang wajahnya yang berjalan beriring di sisi.

“Zulfa tak suka ehh?” Sambil mencucuk-cucuk pinggang merangsang geli.

“Sukalahh..,” dengan lenggok suara beralun. Memukul bahu abah yang mengusik.

Masuk dalam perut kereta. Suasana sunyi semula.

Masing-masing melayan perasaan. Sengaja abah tidak hidupkan radio.

Waktu berdua-duaan begini, ini sajalah peluang untuk bercakap-cakap. Terutama dengan Zulfa.

Anak hampir remaja yang tidak banyak bercakap tentang perasaan lebih-lebih lagi di hadapan adik-adik.

“Zulfa dah bersedia untuk esok kan?” abah menoleh ke kerusi belakang.

Apa lagi yang abah mahu tanya. Sepertinya semua sudah sedia dan tiada apa lagi yang perlu dimotivasi.

Bimbang terlampau banyak bertanya mengundang tekanan pula.

Zulfa tiba-tiba bersuara ketika menanti lampu merah di simpang jalan,

“Zulfa sendiri nak dapat 6A, kan?” Soalan dibalas soalan.

Dia hanya mengangguk. Wajah itu abah tahu.

Wajah yang dulu abah pernah lihat semasa mengambil UPKK tahun lepas. Penuh harapan dan keyakinan.

“Apapun keputusan yang Zulfa dapat nanti, Zulfa kena redha tau. Zulfa dah usaha terbaik. Allah lebih tahu apa yang terbaik untuk Zulfa.”

Abah agak pesimis. Bertahan dari tidak terlampau mengharap mungkin.

“Tak apa abah. Zulfa awal-awal dah redha. Tapi Zulfa tetap akan cuba yang terbaik.”

Allah, mata jernih yang meminta jawapan itu betul-betul menggetarkan hati. Mengambil beberapa detik sebelum meluah jawapan.

“Zulfa, atas dunia ni, ada masa, apa yang kita mahu tidak sebaik apa yang Allah telah rancang untuk kita.”

“Apapun keputusannya. Abah redha. Abah redha apa saja yang Allah takdirkan selepas Zulfa berusaha.”

Dia tersenyum kembali menyandar di kerusi belakang. Puas barangkali.

Sama ada puas dengan jawapan abah atau puas dapat meluah soalan ‘maut’ itu pada abah.

Kehadiran Zulfa dalam hidup abah lebih besar dari 6A yang dikejar itu.

Saat Zulfa abah azankan seiring laungan azan subuh dari Masjid Hasanah Bangi, begitu tumpah airmata yang entah apa perasaan sebenarnya. Bercampur baur.

Abah masih muda dan itu kali pertama menikmati perasaan itu. Yang abah tahu, tanggungjawab hidup sudah semakin besar.

Pernah satu masa dalam rantai kehidupan ini, abah terlupa tanggungjawab pada Zulfa.

Jika tidak kerana peristiwa kita hampir ‘diambil nyawa’ oleh parit Kampung Boundry, abah mungkin masih belum sedar.

Ketika bertarung melepaskan diri dalam kereta yang dipenuhi air. Abah sungguh-sungguh berjanji, “Ya Allah, jika kau selamatkan kami. Aku janji tidak akan abaikan keluarga lagi ya Allah. Dan jika ini kafarah dosa aku, kau ambil aku tapi jangan anak dan isteri aku.”

Ya, Allah izinkan kita hidup lagi. Abah, mama, Zulfa dan Iman yang sudah 9 bulan di dalam perut menunggu masa melihat dunia.

Jarum jam berputar dan masa terus laju berlalu. Abah seperti tidak percaya.

Anak kecil yang terselamat 10 tahun dulu sudah bersedia untuk mengharungi UPSR.

Setiap malam Zulfa tidak berhenti belajar. Terus terang, abah sendiri tidak larat menunggu.

Ada masa, abah sampai tertidur di sisi Zulfa. Selesai semuanya, Zulfa yang kejut abah.

Abah tidak membantu langsung, tetapi Zulfa masih tersenyum memandang muka mamai abah.

Apa sahaja keputusan yang zulfa dapat, abah akan terima dengan kegembiraan. Zulfa sudah buktikan Zulfa berusaha sebaik mungkin. Itu sudah cukup besar di hati abah.

Abah tidak perlu tunggu keputusan. Bagi abah, abah sudah dapat ‘6A’ yang abah mahu.

“Betul tak Zulfa?” menoleh ke kerusi belakang.

Oh, baru abah sedar, tadi itu cuma mainan perasaan. Zulfa sudah lama lena dibuai mimpi kepenatan.

Rehatlah anak. Anak kripton abah, abah redha dengan kamu.


Padam 15 Aplikasi Ini Sekiranya Ada Dalam Peranti Android Anda

Syarikat perisian keselamatan dari England, Sophos telah memberi amaran kepada pengguna Android untuk memadam beberapa aplikasi yang dikatakan berisiko untuk membocorkan maklumat pengguna.

Menurut pakar keselamatan daripada syarikat tersebut, 15 aplikasi ini boleh dimuat turun di Google Play Store. Birmingham Mail melaporkan, sesetengah daripada aplikasi ini dapat berfungsi tanpa dikesan oleh pengguna dengan cara menyamar sebagai salah satu sistem sebenar.

Kebanyakkan aplikasi ini bertindak dengan menghasilkan iklan yang besar sehingga menutupi skrin telefon pengguna. Ini boleh mengganggu pengguna Android dalam menggunakan telefon mereka.

Walaupun kesemua 15 aplikasi tersebut telah dikeluarkan daripada pusat muat turun Google, tetapi terdapat lebih 1.3 juta telah terpasang di dalam peranti pengguna di seluruh dunia.

Berikut merupakan senarai aplikasi tersebut:

Salah satu aplikasi yang tersenarai di atas iaitu Flash On Calls & Messages dikatakan akan menunjukkan mesej ralat palsu apabila dilancarkan. Kemudiannya akan membawa pengguna ke Google Maps di dalam Play Store, ini membuatkan pengguna percaya bahawa aplikasi tersebut menjadi punca kepada ralat dalam program. Kemudian, aplikasi tersebut sukar dicari kerana ianya mampu menyembunyikan ikonnya sendiri.

Ini tip daripada Sophos cara-cara untuk membuang aplikasi tersebut. Jika pengguna mengesyaki aplikasi yang baru dimuat turun menyembunyikan ikonnya di dalam tray aplikasi, pengguna diminta untuk menekan pada bahagian Settings diikuti dengan menekan Apps & Notifications.

Aplikasi yang baru digunakan akan muncul di senarai paling atas di dalam bahagian tersebut. Seterusnya, jika anda melihat mana-mana aplikasi menggunakan ikon generik Android (kelihatan sedikit hijau kebiruan). Tekan kepada ikon tersebut kemudian tekan Force Stop dan diikuti dengan menekan Uninstall.

Aplikasi sistem sebenar tidak akan menawarkan pilihan Uninstall  tetapi sebaliknya akan mempunyai pilihan Disable.

Pengguna dinasihatkan untuk lebih berhati-hati dalam memuat turun aplikasi di dalam Google Play Store. Walaupun kebanyakkan aplikasi yang ditawarkan adalah secara percuma, ianya percuma dengan bersebab.

Baru-baru Google Maps telah dilengkapi dengan navigasi suara yang membantu orang cacat penglihatan untuk sampai ke destinasi dengan lebih selamat. Klik pautan dibawah untuk bacaan lanjut.

Google Maps Bantu Orang Cacat Penglihatan Tiba Ke Destinasi Dengan Lebih Mudah

Data Peribadi Pengguna Berisiko Terdedah Melalui GIF Apabila Menggunakan WhatsApp


Padam Dua Aplikasi Ini Yang Sedang Mencuri Data Peribadi Anda

Sebelum ini, kecoh beberapa aplikasi yang dikatakan telah mencuri data peribadi anda. Malah, aplikasi tersebut telah dikongsi sendiri oleh pihak Polis Diraja Malaysia.

Terbaharu, kecoh apabila penyelidik daripada Wandera telah berkongsi dua aplikasi tampil dengan perisian iklan pop-up yang boleh menyebabkan prestasi telefon pintar anda tidak lagi power.

Kenapa? Perisian iklan pop-up tersebut bukan sahaja menggangu dan mengaut keuntungan daripada iklan tersebut, tetapi kerana iklan yang aktif berjalan pada latarbelakang menyebabkan isu lain pada peranti anda seperti bateri akan cepat habis.

Aplikasi tersebut adalah Sun Pro Beauty Camera dan Funny Sweet Beauty Selfie dan dikatakan telah dimuat turun lebih daripada 1.5 juta kali dari Google Play Store. Malah, data anda turut dikatakan terdedah untuk dicuri oleh aplikasi tersebut.

Untuk pengetahuan anda, aplikasi tersebut dapat merekod audio pada bila-bila masa dan aplikasi itu juga dapat menggunakan mikrofon untuk mendengar bunyi disekitar telefon pintar anda tanpa pengesahan pengguna.

Adalah disarankan untuk anda membuang segera aplikasi tersebut jika anda ada memuat turun aplikasi tersebut untuk keselamatan anda. Klik pautan di bawah untuk ketahui 7 aplikasi yang mungkin sedang ‘spy’ anda.

7 Aplikasi Yang Mungkin Sedang ‘Spy’ Telefon Pintar Anda

Bahaya Aplikasi ‘FaceApp’ Yang Anda Tidak Tahu


Padam Segera 17 Aplikasi Ini Sekiranya Ada Dalam Peranti Android Anda

Jika dua dekad lalu serangan virus dan malware antara yang dirisaukan pengguna komputer kerana membuatkan komputer tidak berfungsi sekaligus data tidak dapat diakses, kini masalah yang sama turut terjadi buat pengguna telefon pintar.

Masalah yang sama turut berlaku buat pengguna telefon pintar ketika ini khususnya buat pengguna Android. Terbaharu, Google telah membuang 17 aplikasi daripada Play Store kerana dikhuatiri mempunyai malware yang dinamakan sebagai Joker.

Malware ini dikatakan mampu mencuri data peribadi pengguna terdiri daripada mesej daripada SMS, nombor telefon yang disimpan serta beberapa lagi informasi lain tanpa pengetahuan pengguna.

Sehubungan dengan itu, Google telah memilih utnuk membuang 17 aplikasi ini serta menghalang daripada aplikasi ini dipaparkan di Google Play Store. Berikut merupakan 17 aplikasi yang dikatakan mempunyai malware Joker.

Meskipun kesemua aplikasi ini sudah dibuang di Play Store, Google menasihatkan para pengguna yang masih mempunyai aplikasi ini pada telefon pintar untuk padam segera bagi mengelakkan lebih banyak data peribadi ‘dicuri’ tanpa sedar.

Pada awal tahun lalu, terdapat pembangun yang memperkenalkan sebuah sistem yang dinamakan sebagai Project Sandcastle membolehkan pengguna menggunakan sistem Android pada iPhone mereka yang asli.

Project Sandcastle Membolehkan Anda Guna Sistem Android Pada iPhone

Jumlah Pengguna iPhone Yang Beralih Ke Telefon Pintar Android Semakin Tinggi


‘Padam Sejarah Sendiri Demi Bangsa Arab?’ – Netizen Persoal Jalan Raja Laut 1 Tukar Jadi Jalan Palestin

Kecoh di media sosial baru-baru ini apabila Dewan Bandaraya Kuala Lumpur telah bertindak menukar nama Jalan Raja Laut 1 kepada Jalan Palestin. Bagi DBKL, ia dilihat sebagai satu tindakan bagi mengeratkan hubungan dua hala antara Malaysia dan Palestin.

Dilaporkan bahawa cadangan untuk mewujudkan Jalan Palestin di Kuala Lumpur telah tercetus semasa majlis Himpunan Hari Al-Quds sedunia yang diadakan di Dataran DBKL pada 26 hingga 31 Mei 2019.

Dan pada 26 September lalu, Datuk Bandar Kuala Lumpur, Datuk Nor Hisham Ahmad Dahlan dan Duta Besar Palestin ke Malaysia, Walid Abu Ali telah merasmikan penukaran nama Jalan Raja Laut 1 kepada Jalan Palestin.

“Menamakan semula jalan melambangkan sokongan Malaysia untuk perjuangan rakyat Palestin menentang penindasan dan akhirnya, membentuk negara Palestin,” kata Datuk Nor Hisham Dahlan kepada Malaysiakini.

Namun bagi netizen, ini merupakan langkah kebelakang apabila melupakan jasa Raja Laut yang menjadi ketua masyarakat Melayu di Kuala Lumpur pada tahun 1880 dan antara individu yang bertanggungjawab menyelesaikan banyaknya masalah yang timbul pada ketika itu.

“Siapa Raja Laut? Mesti seorang yang penting dan berbakti kepada negara. Sebab itu nama diabadikan sebagai nama jalan. Mungkin ada cara lain yang lebih baik untuk tahap kesedaran mengenai isu Palestin,” kata Awen Romeli di laman Twitter.

Manakala Iyzat Hamdan di dalam ciapannya berkata, “Raja Laut ini pembesar Selangor dulu dan dia adalah orang yang bertanggungjawab menubuhkan sekolah melayu pertama di Kuala Lumpur.

Raja Laut ni pembesar Selangor dulu & dia adalah org yg brtanggungjawab menubuhkan sekolah melayu pertama di Kuala Lumpur.

Sayangnya telah ditukar ke Jalan Palestin. Pnya bnyk lgi jalan2 baru. Jalan ni jgk nk tukar nama. Ini sejarah individu pnting yg mencorakkan sejarah KL kot. https://t.co/NKqeA7RY9a

— Iyzat Hamdan 🇲🇾 (@IyzatHamdan) September 26, 2020

“Sayangnya telah ditukar ke Jalan Palestin. Punya banyak lagi jalan-jalan baru. Jalan ini jugak nak tukar nama. Ini sejarah individu penting yang mencorakkan sejarah Kuala Lumpur.”

Asyraf Zakari pula mempersoalkan tindakan DBKL menukar nama Jalan Raja Laut kepada Jalan Palestin sebagai satu tindakan yang tidak melambangkan Malaysia.

“Kalau ye pun nak tukar, tukar la nama yang ‘Malaysianize’ sikit. Lagi pun Jalan Raja Laut tu salah ke? Satu hal pula dan dikenakan lebih banyak kos juga nak ubah banyak benda. Tolong beri pencerahan kepada saya yang tak berapa cukup ilmu ni.”

The fuck!? Erasing our own history for the sake of the Arabs???

— Mother Harlot (@lilith_wife) September 27, 2020

“Menghapuskan sejarah kita sendiri demi bangsa Arab???” Tulis Mother Harlot di laman Twitter miliknya.

Selepas isu ini menjadi viral di media sosial, Menteri Wilayah Persekutuan Annuar Musa telah menyatakan kegusaran beliau. Dia mempersoalkan keputusan DBKL untuk menamakan semula Jalan Raja Laut 1 menjadi Jalan Palestin.

Di laman Twitter miliknya, Annuar Musa menyatakan bahawa dia tidak ada halangan jika sesuatu jalan itu dinamakan Jalan Palestin, namun dia mempersoalkan mengapa Jalan Raja Laut 1 yang dipilih sedangkan dia adalah tokoh sejarah Melayu.

Saya tiada halangan nak makan jln Di KL Jalan Palestine,tanda sokongan KL kpd perjuangan pembebasan AL QUDS.Namun sy maukan penjelasan kenapa pilih tukar nama JLN RAJA LAUT,nama besar Sejarah Melayu Dan KL.Kenapa tak tukar nama Inggeris spt JLN STONOR,JLN CONLAY,COCHRANE ROAD DLL https://t.co/8obBy4COcM

— Annuar Musa (@AnnuarMusa) September 27, 2020

“Saya tiada halangan nak namakan jalan di Kuala Lumpur dengan nama Jalan Palestin, sebagai tanda sokongan kepada perjuangan pembebasan Al-Quds.

“Namun saya mahukan penjelasan kenapa pilih tukar nama Jalan Raja Laut, nama besar sejarah Melayu dan Kuala Lumpur.

“Kenapa tak tukar jalan nama Inggeris seperti Jalan Stonor, Jalan Conlay, Cohrane Road,” katanya di Twitter.

Untuk membaca laporan lain, klik pautan di bawah.

Kisah Perjuangan Datu Tating, Pahlawan Sabah Yang Dilupakan

Sejarah Lapangan Terbang Sultan Abdul Halim Yang Digelapkan British?


Padam Semua Video Di YouTube, Ini Penjelasan Sebenar Daripada ‘Sugu Pavithra’

Baru-baru ini dilaporkan pasangan suami isteri M Sugu dan S Pavithra telah memadam semua video yang dimuat naik di channel YouTube Sugu Pavithra milik mereka selepas beberapa hari terlibat dalam kes mahkamah melibatkan mereka berdua.

Tindakan pasangan itu memadam video-video masakan mereka sekaligus menimbulkan tanda tanya dalam kalangan peminat ditambah dengan bayangan yang diberi mereka sebelum ini untuk meneruskan aktiviti di YouTube seperti biasa sebelum ini.

Bagaimanapun, kini dalam perkembangan terbaru yang dilaporkan Sinar Harian, S Pavithra akhirnya menjelaskan sebab mereka memadam video-video yang dimuat naik sebelum ini adalah kerana tidak mahu mempunyai apa-apa kaitan lagi dengan platform tersebut.

Untuk rekod, channel YouTube  yang dimiliki pasangan tersebut sebelum ini mempunyai 787,000 subscribers dan hampir 100 video sebelum kesemua video dipadam beberapa hari lalu.

“Kami buat itu (padam video) kerana tak nak sebarang kaitan dengan YouTube itu lagi. Biar kami satu keluarga biasa sahaja.

“Ramai YouTuber masakan dan yang hebat-hebat dan bagus ada tetapi kenapa kami jadi tumpuan. Biar kami beri perhatian pada keluarga,” katanya ketika dihubungi Sinar Harian.

Keputusan itu juga menurut suaminya M Sugu juga dibuat kerana mereka tidak mahu lagi terlibat dengan perkara yang boleh meraih perhatian umum.

Ketika ditanya mengenai perancangan masa hadapan mereka, pasangan suami isteri tersebut bagaimanapun dilaporkan masih belum membuat keputusan mengenai perkara itu.

Pasangan suami isteri itu sebelum ini menjadi tumpuan netizen dan sempat meraih beberapa pencapaian sebelum insiden yang melanda mereka baru-baru ini. Baca perkongsian kami sebelum ini mengenai mereka di pautan di bawah.

Bukan RM144,000 Tetapi Ini Pendapatan Sebenar Sugu Pavithra Selepas Meletup Di YouTube

Sugu Pavithra Dilaporkan Terima Hadiah Dan Kad Ucapan Daripada Perdana Menteri

Tampil Seperti Model Dan Nafi Beli Rumah Baru, Ini Perkembangan Terbaru ‘Sugu Pavithra’


Padam Video Kontroversi, YouTuber Kelantan Mohon Maaf

Semalam hangat nama YouTuber dari Kelantan, Alief Irfan disebut oleh netizen berikutan video terbarunya dilihat tidak sesuai untuk dipertontonkan kepada umum.

Laman Facebook Orang Kota Bharu adalah antara yang sangat kecewa dengan video yang dihasilkan oleh Alief. Bagi mereka, konten yang dihasilkan Alief sangat keterlaluan dan secara langsung mencemari nama baik Negeri Kelantan yang kian lama dijaga.

Bukan itu sahaja, video tersebut dilihat merendahkan martabat guru kerana jelas mengambil inspirasi daripada novel fiksyen lucah yang terkenal sekitar tahun 2004 dahulu yang kini cuba dihidupkan kembali oleh Alief. Secara tidak langsung, Alief memperkenalkan budaya soft-porn kepada anak mudah terutamanya pelajar sekolah yang merupakan majoriti followers beliau di Facebook, Instagram dan youTube.

Penceramah Akhi Fairuz Al-Jengkawi juga antara individu yang lantang mengecam konten video yang dihasilkan oleh Alief. Malah, komen lantang yang ditulisnya di Twitter dikongsikan di media sosial menyebabkan beliau ‘dihina’ kerana bercakap benar.

Namun, Fairuz tidak pernah mengambil hati asalkan mesejnya sampai kepada Alief, sudah cukup.

Semua orang buat silap . Saya pun buat silap sy sedar sekarang . Baru nampak baru buka mata tentang pandangan netizen netizen . InsyaAllah kalini akan diperbaiki agar dapat menjadi pengajaran untuk kita semua . Saya minta maaf tentang video yang terbaru yg agak keterlaluan . Ini pengajaran buat diri saya . Saya harap semua dpt memaafkan sy . Terima Kasih juga kepada @akhifairuz di atas nasihat . InsyaAllah diperbaiki .

A post shared by  Alieff Irfan (@irfxn__) on Oct 15, 2019 at 4:03am PDT

Semalam, menerusi sesi live di Facebook dan Instagram, Alief membuat permohonan maaf secara terbuka dan mengaku kesilapannya. Beliau berjanji akan lebih berhati-hati dalam konten videonya di masa akan datang dan menjadikan insiden ini sebagai pengajaran baik buat dirinya.

Justeru itu, netizen mula membandingkan karya video yang dihasilkan Alief dan Syahmi Sazli yang jauh berbeza. Ramai yang memuji karya Syahmi yang jauh lebih baik kerana turut menyelitkan nasihat dalam video yang dihasilkannya.

Moga insiden ini menjadi pengajaran buat semua supaya lebih berhati-hati dalam menghasilkan konten kerana karya anda itu nanti akan dilihat oleh semua dan tidak mengira umur. Jadilah role model yang baik buat masyarakat.

Berikut adalah karya Syahmi Sazli yang mendapat pujian daripada netizen. Dalam hiburan, terselit nasihat untuk semua.

Episod Baharu Drama Spontan Sindir Doktor Baju Batik?

‘Rapper’ Cari Gaduh Dengan Stesyen Radio, Padam Gambar Selepas Dikecam


Padang Berpasir Latih Kemahiran Teknikal Pemain Jepun

Baru-baru ini Jepun telah mengesahkan tempat di kejohanan Piala Dunia Russia 2018 dan ini merupakan penampilan kali ke 6 berturut-turut mereka selepas berjaya layak buat pertama kalinya pada edisi 1998 di Perancis.

Kejayaan mereka ini tidak datang dengan mudah tanpa kerjasama dan penglibatan dari semua pihak dari ibu bapa sehingga ke peringkat persatuan bola sepak mereka sendiri.

Namun, dari pengalaman kami sendiri melihat secara dekat penglibatan kanak-kanak dari peringkat awal di sekolah-sekolah, ada 1 aspek yang tidak ramai tahu bagaimana ia memberikan impak kepada kemahiran pemain-pemain Jepun itu sendiri secara tidak langsung – Bermain Bola Sepak Diatas Padang Berpasir!

Oleh kerana padang berpasir ini mempunyai permukaan yang keras, lantunan bola adalah lebih tinggi dan bola bergerak dengan lebih laju berbanding padang berumput.

Kesan dari perkara ini akan menyebabkan tempo permainan menjadi lebih tinggi dan perlawanan berlangsung dengan intensiti yang tinggi.

Ini akan melatih kanak-kanak Jepun beraksi dengan tempo permainan tinggi sejak dari kecil lagi seterusnya menghasilkan pemain-pemain yang tegar dengan corak permainan seperti ini.

Permukaan keras dan tidak rata adalah perkara biasa bagi padang berpasir di Jepun.

Lantunan bola yang tidak menentu serta kelajuan lebih tinggi dari biasa akan menyukarkan mereka yang tidak biasa beraksi dalam keadaan seperti ini.

Hakikatnya, inilah perkara yang berjaya melahirkan pemain pemain yang mempunyai kemahiran asas teknikal yang tinggi kerana mereka perlu mengawal bola dalam situasi tersebut.

Bertahun-tahun mereka beraksi dalam padang seperti ini akan meningkatkan kemahiran asas mengawal bola dan tidak hairanlah mengapa pemain Jepun mempunyai kemahiran teknikal yang tinggi!

Kanak-kanak Jepun tidak ‘diajar’ untuk melakukan terjahan ketika kecil. Mereka lebih fokus untuk menguasai kemahiran asas bola sepak sahaja.

Dengan majoriti sekolah rendah di Jepun hanya memiliki padang keras dan berpasir, sebarang terjahan keatas lawan akan hanya mencederakan diri sendiri seterusnya mengundang kepada penurunan prestasi dan tidak terpilih untuk pasukan.

Ini yang telah ditanam kepada semua guru yang bertanggungjawab untuk memerhatikan perkembangan mereka diperingkat sekolah.

Bola bergerak laju, lantunan bola yang tidak dapat dijangka, rakan sepasukan sentiasa bergerak pantas.

Gabungan dari semua perkara yang wujud dari bermain bola sepak diatas padang keras dan berpasir ini akan menyebabkan stamina pemain lebih tinggi.

Ini kerana mereka perlu sentiasa barlari mengejar bola, membuka ruang serta mempertahankan kubu sendiri.

Untuk kekal berada pada tahap kecergasan seperti ini sepanjang perlawanan, secara tidak langsung akan meningkatkan tahap ‘endurance’ mereka cukup tinggi. Disini lah permulaan bagaimana kita melihat Jepun berjaya mengurangkan ‘gap’ diantara mereka dan Eropah walaupun dari segi fizikal mereka sebenarnya lebih kecil.

Kesan terhadap psikologi juga menjadi salah satu impak besar kepada perkembangan bola sepak Jepun.

Setiap kali selepas tamat sesebuah perlawanan, para pemain akan ‘meratakan’ kembali padang yang berpasir supaya kelihatan bersedia untuk digunakan oleh orang pula. Mereka akan bersama-sama menarik alat meratakan padang yang sudah disediakan.

Ini adalah satu kebiasaan bagi mereka dan melalui aktiviti ini telah berjaya menanamkan satu sifat dalam diri mereka untuk menyediakan padang yang berada dalam keadaan terbaik supaya dapat digunakan oleh pasukan lain dalam keadaan sempurna.

Walaupun padang berumput samada semulajadi atau sintetik semakin bertambah bilangannya, tetapi kos pengurusan dan penyelenggaraan kedua-dua padang jenis ini adalah tinggi untuk memastikannya berada ditahap sempurna.

Padang rumput semulajadi memerlukan penyelenggaraan yang tinggi kerana Jepun merupakan negara yang mempunyai 4 musim. Oleh itu, padang berumput semulajadi hanya akan digunakan untuk kejohanan peringkat tertinggi sahaja.

Ia merupakan satu ‘privilege’ kepada mana-mana pemain untuk beraksi diatas padang rumput semulajadi!

Disebabkan faktor-faktor ini, pastinya padang keras dan berpasir menjadi pilihan untuk mengasah bakat mereka untuk berjaya sebagai pemain bola sepak yang berkualiti.


Di Sudan, Anak Malaysia Ini Ubah Padang Pasir Tandus Jadi Ladang Gandum Subur

“Dari padang pasir yang tandus bertukar ke ladang gandum yang subur!”

Ini adalah projek wakaf Al Rajhi Group di Sudan. Kendalian jurutera malaysia.

Siapa sangka projek WAKAF yang bakal menyumbangkan 80% hasil keuntungannya kepada negara-negara miskin di seluruh dunia ini mempercayai seorang jurutera Malaysia Tuan Hj Zuraimi Isa sebagai Ketua Jabatan – Perkhidmatan Pengurusan Air yang terlibat dalam pembinaan rumah pam, pam pengairan, pembinaan terusan dan pivots.

Beliau ternyata sangat hebat mashaALLAh di dalam bidang kejuruteraan mekanikal apabila kepakarannya sudah di percayai oleh 7 buah negara sepanjang 19 tahun beliau bertugas.

Namun projek ini lebih memberikan kepuasan lahiriah dan juga rohani apabila khabarnya ia merupakan projek wakaf, kepuasannya berbeza daripada projek mega lain yang pernah beliau terlibat.

Apa yang berjaya membuatkan saya terlalu kagum adalah projek ini berjaya menukar sebuah padang pasir yang tandus di negara panas Sudan menjadi sebuah ladang gandum yang sangat subur dengan kepakaran teknologi kejuruteraan yang digunakan. Hebat mashaALLAH!

Bercerita tentang cabaran. Menurut beliau cabaran terbesar yang terpaksa di lalui adalah dalam mendapatkan alat ganti.

Kebanyakan projek wakaf ini berada di pedalaman padang pasir. Jarak terdekat dengan bandar utama adalah 400km.

Jadi beliau banyak melakukan modifikasi untuk menyiapkan sesuatu projek berdasarkan apa material yang terdapat di tapak projek.

Semoga projek ini akan terus berkembang dan melibatkan banyak negara lain khususnya kepada negara-negara miskin di benua Afrika. Amin.

Jurutera hebat. Anak kelahiran negeri Kelantan, Tuan Haji Zuraimi Isa adalah keluaran universiti tempatan. Universiti Teknologi MARA. Syabas Tuan. Semoga terus memberikan insprasi kepada anak-anak muda yang meminati bidang kejuruteraan mekanikal.

Nasihat Tuan Hj. Zuraimi Isa untuk anak-anak muda:

Prinsip utama adalah kejujuran dan ikhlas. Jujur dalam bekerja, jujur dalam berkawan dan juga jujur dalam kehidupan. Bila kita jujur dalam bekerja, tidak menipu walaupun kadang-kadang kita di pihak yang sedikit, ALLAH swt akan bukakan jalan untuk kita.

Sepanjang dalam kerjaya saya, saya tidak pernah meminta untuk dinaikkan pangkat atau dinaikkan gaji.

Tetapi dengan kejujuran dan keikhlasan dalam melaksanakan kerja, kenaikan pangkat dan gaji itu datang sendiri. Saya tidak pandai membodek, dan saya terkenal di kalangan rakan sekerja sebagai seorang yang tegas dan garang. Tetapi itulah resepi saya dalam menyiapkan setiap tugasan yang diberikan.

Kadang-kadang saya juga meragui kemampuan saya sendiri, tetapi saya tidak pernah berundur. Saya sahut cabaran itu dan buktikan saya mampu lakukan!

Bukan senang untuk membina keyakinan orang asing terhadap kita sebagai orang Asia. Tetapi, Alhamdulillah kebanyakan warga asing sama ada dari Eropah atau benua lain amat menghormati saya..


Padat Dengan Fasiliti, Pengurusan Duit Derma Masjid Di Kedah Ini Raih Pujian Netizen

Selain menjadi tempat menunaikan ibadah, masjid juga berperanan pusat aktiviti sosial umat Islam. Sejajar dengan peredaran zaman, masjid perlulah dinaik taraf kemudahannya agar dapat menarik minat orang muda datang beribadah ke masjid.

Terbaharu, sebuah video TikTok yang dikongsi kembali di Twitter memaparkan kemudahan-kemudahan di Masjid Al Busyra Merbuk, Kedah. Menerusi video tersebut, dapat dilihat Masjid Al Busyra Merbuk menawarkan kemudahan mesra musafir seperti tempat cuci kereta, pondok info, mesin snack layan diri dan banyak lagi.

Contoh duit derma yang digunakan sebaiknya oleh pengurusan masjid. Anak muda penuh idea untuk menggerakkan masjid. Di tempat lain, Ada AJK yang berbangga ada banyak kutipan tapi disimpan begitu sahaja. pic.twitter.com/HrE9NNeaUU

— Twt_Bajet (@twt_bajet) January 24, 2022

Malah, pondok info, kafe dan homestay juga dalam pembangunan. Pihak masjid juga menyediakan bekalan air bersih dan ‘food bank’ untuk mereka yang memerlukan.

Perkongsian tersebut mendapat perhatian orang ramai dan rata-rata netizen memuji pengurusan masjid tersebut menggunakan wang derma menaik taraf kemudahan di masjid.

I always thought that this is THE definition of a masjid. A place to rest, a place to stop, a place of community, a place to ask and debate to create awareness.

I was surprised when I go to masjid overseas, especially those in the Muslim-minority countries. https://t.co/De6AvXlPco

— mado • 김마도 (@SyahmiAfterlife) January 25, 2022

Just nak share another usage for duit tabung. My masjid (Masjid Kg Tunku) sponsored students to go to Uni.

Not sure of the exact details, but it's pretty dope in my opinion. Always wondered where the money goes https://t.co/tc8hmiWoXn

— Amiruddin Azran 🇵🇸🏴 (@niddurima_damha) January 25, 2022

I've been to this mosque before when my fam & I were heading back to KL and honestly it's such a beautiful space and there were even spaces for you to just sit and do stuff. It was open, welcoming, and the first time a mosque felt that way to me lol https://t.co/7Kyq4AFw4f

— teppei my beloved (@raihanafy) January 25, 2022

One of the thing i realize in Muslim community in the US is they called it as islamic centre and education. They have gym, kindergarten, basketball court, office space, and communal kitchen. Glad that Malaysia is following the idea of mosque as an islamic center. https://t.co/jyFyKnyKQY

— Iαn (이얀) (@fauzanflare) January 25, 2022

I have to say, this is the correct way of utilising the mosque and the donation. A place for community. https://t.co/M4dVOv9CO2

— Kampua Mee Ambassador (@kalossharon) January 25, 2022

Bukan itu sahaja, para netizen berharap dengan inisiatif yang dilakukan masjid ini akan memberikan inspirasi kepada pengurusan masjid lain bagaimana mahu menggunakan wang derma sebaiknya.

Ada juga segelintir netizen berkongsi bagaimana masjid di luar negara menjadikan masjid mereka sebagai pusat komuniti dan memuji inisiatif masjid ini yang berfikiran terbuka mahu melakukan perubahan.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah.

Telatah Budak Lelaki Jadi ‘Wartawan Lokasi’ Lapor Situasi Cemas Terima Pujian Netizen

‘Macam Mana Boleh Lulus’- Netizen Pertikai Rekaan Laluan Pejalan Kaki River Of Life Yang Tidak Masuk Akal

‘Abang Kopiah Hitam’ Dikecam Cuba Cetus Pergaduhan Selepas Gagal Potong Barisan


Padat Dengan Pesakit COVID-19, Netizen Bimbang Lihat Keadaan Pusat Kuarantin MAEPS Serdang

Rakyat Malaysia dikejutkan dengan angka tertinggi positif COVID-19 semalam yang mencecah lebih 3 ribu pesakit. Pastinya perkara ini membimbangkan ramai orang.

Terbaharu, tular satu video perkongsian di Facebook yang menunjukkan keadaan terkini di pusat kuarantin dan rawatan Covid-19 di MAEPS Serdang. Padat dengan pesakit, keadaan tersebut cukup membimbangkan.

Menerusi video tersebut, pusat kuarantin tersebut kini dibanjiri dengan mereka yang positif COVID-19 tahap 1 (tidak bergejala) dan tahap 2 (bergejala ringan). Sebelum ini, Ketua Pengarah Kesihatan Dr Noor Hisham Abdullah berkata, kapasiti semasa di hospital dan kemudahan rawatan berisiko rendah hanya terhad kepada 23,000 tempat tidur.

Lantaran perkongsian tersebut, rata-rata netizen menzahirkan rasa risau akan keadaan di pusat kuarantin tersebut. Jika penularan wabak COVID-19 tidak terkawal maka akan lebih ramai yang dijangkiti wabak tersebut.

Kita masih belum menang. Diharap anda diluar sana sentiasa mengamalkan langkah-langkah pencegahan dan sentiasa berwaspada. Jangan lupa sentiasa memakai pelitup muka dan hand sanitiser. Apa pula pendapat anda akan perkara ini?

Sementara itu, kami kongsikan beberapa artikel yang sedang ‘hits’ di The Vocket pada pautan di bawah ini.

Barisan Doktor Pakar Rayu Kepada Kerajaan, Pengurusan COVID-19 Di Malaysia Tak Terkawal

Suami Tampil Jelaskan Apa Sebenarnya Yang Dibuang Isteri Dari Dalam Kereta

Sudah Habis Hujah, Janna Nick Label Netizen ‘Loser’ Selepas Bertikam Lidah Soal Filem Di Twitter


Pengajaran Di Sebalik Nukilan Hati Seorang Abah Yang Tersilap Menilai Anaknya

Bila membaca nukilan ini, tanpa sedar hati menjadi sebak. Allahumma. Adakala saya juga begini, tanpa sedar memberi penilaian buruk kepada anak sedangkan hakikatnya anak adalah umpama kain putih yang sedang dicorakkan oleh iibu bapa mereka.

Kerana sedar impaknya kepada diri ini, tanpa membuang masa saya meminta izin daripada penulis asal – Saudara Ammar Muhamad untuk dikongsikan semula kisah ini di Vocket.

Semoga ia turut memberi impak positif kepada anda yang membaca kisah ini.

Malam itu, merdu sungguh bacaan imam di Masjid Putra. Alunan surah dibaca imam mendetikkan hati, ‘bacalah lagi, bacalah lagi.’ Perasaan tidak puas apabila imam telah mengangkat takbir untuk rukuk.

Jarang dapat mendengar bacaan semerdu itu. Selepas salam diberi, imam berzikir pendek dan terus mengangkat tangan berdoa.

“Angkat tangan betul-betul Iman. Doa sungguh-sungguh.” Menolak siku Iman ke atas yang melondeh ke peha.

“Kenapa kena solat sunat rawatib?” mendongak memandang abah meminta penjelasan tambahan.

“Waktu solat sahaja kita betul-betul dekat dengan Allah. Lebih banyak kita solat, lebih dekat kita dengan Allah. Iman suka tak kalau dekat dengan Allah?”

Masih dapat berjemaah di Masjid Putra. Semalam, Iman dapat solat di sebelah abah. Tetapi hari ini, Iman terpaksa solat di saf belakang bersama kanak-kanak lain. Jemaah luar biasa ramai kerana ada pengajian.

Solat di masjid besar, bimbang dia merayau selepas solat. Pesan berkali-kali, “Iman tunggu di sini tau. Jangan ke mana-mana. Abah cari Iman nanti.”

Habis salam ke kiri, abah mengengsot ke belakang dari saf untuk menjenguk Iman. Dia tiada di saf tadi.

“Ah, kemana pula budak ni. Dah pesan tadi. Agak dah, mesti tak dengar cakap.”

Hati menggerutu kegelisahan. Dari ekor mata sebelah kanan, seolah-olah ditarik-tarik untuk menoleh sedikit jauh dari saf tadi.

“Allah…”, hanya itu yang mampu diucapkan dalam hati yang disiat sesalan bertubi-tubi.

Susuk kecil yang dikenali sedang berdiri dan tunduk memandang tempat sujud – solat sunat.

Anak lelaki tunggal ini, semasa kecil lagi sudah cukup menguji kesabaran. Susah mahu ditidurkan – berpusing-pusing. Silap sedikit menangis – berteriakan. Merajuk tak boleh dipujuk – masam berterusan.

Sehingga sekarang pun, disebabkan dia hanya seorang, kelakuannya memang berbeza dari kakak dan adik perempuan. Mengharapkan dia menjadi sopan santun seolah-olah menidakkan ‘kelasakan’ seorang lelaki.

Mungkin pengalaman itu menyebabkan abah sering terbawa-bawa. Apa sahaja yang dibuat, nampak ‘sakit’ di mata abah.

Dia memang nakal, nakal seorang kanak-kanak, nakal kerana mencuba, bukan nakal kerana sengaja. Dalam keadaan tertentu, dia melakukan kebaikan yang tidak terjangka.

Hari ini abah sedar silap abah. Abah lupa satu perkara. Selama ini, abah hanya mengajar dengan kata, tetapi tidak menunjukkan depan mata. Jumlah hadir bersama ke masjid boleh dibilang hanya beberapa.

Malam itu, helaian Tarbiyatul Aulad penuh tompokan air mata. Abah gagal jadi model buat anak-anak. Abah sendiri bersangka-sangka, sedangkan anak itu masih calon syurga.

Anak-anak dari Allah telah sedia putih dan bersih. Abah yang menghitamkannya. Abah conteng tanpa sengaja. Abah leka trofi dunia – pujian majikan, sanjungan rakan, kagumnya lawan, dan dahaga penghargaan.

Abah lupa, abah perlu anak soleh sebagai saham menerangi kubur dan tiket masuk syurga. Manakan wujud sosok anak soleh tanpa model terbaik di hadapan mata.

Maafkan abah yang leka. Abah janji berbaik sangka. Abah janji bersaksi yang Esa.

Bapa yang mengajar anak,
Kamu contoh yang menunjuk jalan,
Kamu memberi ubat kepada pesakit,
Supaya dia sihat pulih dari perit,
Tetapi kamu sendiri sebenarnya sakit,

Mulakanlah dengan merawat dirimu,
Cegah diri dari penyakit,
Jika sendiri dapat mencegah,
Bermakna ilmu terbukti dilaksana,
Ada orang menerima nasihatmu,
Ada orang mencontohimu,
Ada orang meyakini ilmumu,
Barulah bermanfaat pengajaranmu.

Baca lagi: Anak Lukis Gambar Perompak Namun Respon Ayahnya Diluar Kebiasaan Ibu Bapa

LIKE dan FOLLOW Vocket di Facebook serta Instagram


Pa’din Musa Kecewa Adik Fatin Syahirah Dibuli Netizen

Semalam berlangsungnya acara sukan skateboarding (papan luncur) di Sukan Asia Indonesia. Adik Fatin Syahirah merupakan wakil negara untuk sukan ini.

Astro Arena menerusi laman Facebook mereka berkongsi aksi adik Fatin Syahirah ini. Ini merupakan aksi pertama adik Fatin untuk sukan papan luncur secara profesional dan beliau tidak dapat memberikan persembahan yang terbaik pada hari berkenaan.

Menjadi asam garam di media sosial, mereka lantas menulis kata-kata negatif terhadap adik Fatin. Ada yang menulis komen menyatakan ada ramai lagi yang lebih layak untuk menjadi wakil negara untuk sukan ini. Tidak kurang juga yang berkata adik Fatin mendapat tempat atas bantuan orang dalam.

Tidak cukup dengan itu, laman Instagram adik Fatin juga dihujani komen-komen negatif sehinggakan adik Fatin bertindak untuk membuang semua gambar di profile Instagramnya. Yang tinggal hanya satu Instagram Story dengan tulisan ‘Sorry, Malaysia’.

Namun di sebalik kecaman, komuniti skateboards tempatan semuanya memberi sokongan padu terhadap adik Fatin terutamanya otai sukan ini, Pa’din Musa dan Joe Ipoh.

Pa’din dan Joe Ipoh satu ketika dahulu pernah mewakili negara untuk sukan X-Games dan menurut Pa’din, beliau tahu perasaaan gugup adik Fatin dan bagaimana perasaan gugup itu boleh menjejaskan persembahan. Di samping itu, sokongan terhadap adik Fatin turut ditunjukkan oleh seorang lagi skateboarder tempatan, Nizar Hashim.

Ini adalah saat dimana skateboarder tu rasa macam takdak kaki sampailah ke trick yang pertama. Lagi hebat rasa nervous nie apabila telah meningkat usia dan juga di pertandingan yang lebih besaq. Semoga famili Fatin dan member2 akan terus memberi sokongan padu pada Fatin dan Fatin akan terus skate demi skateboarding dan keseronokannya. Skateboarding mengajar kita erti kegagalan. Maju terus skateboarding Malaysia dan jangan lupa walaupun kadangkala skateboarding itu kejam namun nasi lemak tetap sedap untuk dimakan dan mengubat hati yang luka… P/s : talipinggang kikilala lagi ok dari tali kasut rasanya tapi if i have to explain, you won’t understand it. #abahandsons #vansmy #vansskate

A post shared by  Pa'din (@padinmusa) on Aug 29, 2018 at 9:14am PDT

A post shared by Joe Ipoh (@joeipoh) on Aug 29, 2018 at 5:42pm PDT

“ they don’t know how skateboarding works .. @fatinsyahirahroszizi .. much respect ❤ fuck the rest , ride the best – yo fav raver “ #skateboardingisfun

A post shared by  Nizar Hashim (@nizarhashim) on Aug 29, 2018 at 8:56pm PDT

Ianya tidak adil untuk terus mengecam adik Fatin. Setiap atlet yang dipilih untuk mewakili negara adalah yang terbaik dan pada hari berkenaan, mungkin nasib tidak menyebelahi adik Fatin.

Beliau masih muda dan kita sepatutnya memberi sokongan dan bukan kecaman kepada adik Fatin. Kepada adik Fatin, terus buat apa yang anda suka dan ignore all the haters. Meminjam motto Push Skateshop, terus Push atau mati!


Pa’din Musa Pilih Tikar Mengkuang Untuk Koleksi Edisi Khas Sempena ‘Vans Checkered Day’

Pa’din Musa adalah lagenda skateboarding atau papan selaju Malaysia.

Anak kelahiran Pulau Pinang telah mencipta nama di arena sukan papan selaju apabila berjaya memenangi dua pingat emas kejohanan sukan lasak Asian X Games pada 2000 di Phuket dan 2004 di Kuala Lumpur.

Terbaharu, Pa’din kembali memeriahkan sukan skateboarding dengan kasut edisi khas keluaran Vans. Beliau mencipta sendiri rekaan kasut tersebut yang diberi nama Tikar Mengkuang dengan rekaannya mengambil ciri-ciri budaya Malaysia.

Vans Checkerboard Project by Pa’din Musa can’t be well made and realized without the helps of my talented buddies. They helped me out with ideas and how to make it happen. Thank you to @orang_kapal with the shoes @briestitches with the backpack @hafidzmusa coloring and Meerbulu @rachunmotorclub for sourcing out materials all the way from KB, Kelantan. Vans Tikaq Mengkuang is global all the way guys. Good times, all the times… The #VansCheckerboardDay auction is live 🔊 You can bid on custom pieces from @padinmusa @stevevandoren @christianhosoi @xiao_oji @_kimjaekyung_ and many more to help us raise money for @ImaginationFdn . link at Bio. @vans @ebay #VansCheckerboardDay #Vanstikaq

A post shared by  Pa'din Musa (@padinmusa) on Nov 12, 2019 at 4:06am PST

Mengkuang adalah sejenis tumbuhan yang hidup subur di kawasan Mauritius iaitu di Lautan India, India Selatan, Siam, Tanah Melayu dan hinggalah ke kepulauan Pasifik.

Tikar mengkuang telah menjadi sebahagian daripada budaya Bangsa Malaysia yang mempengaruhi kehidupan dan kebudayaan masyarakat Melayu.

Usaha Pa’din mengambil mengkuang sebagai rekaan asas kasut Vans Tikar Mengkuang tidak lain adalah untuk mengingatkan betapa pentingnya hasil kraftangan masyarakat Melayu terdahulu.

Kasut ini akan dilelong pada acara Vans Checkerboard Day yang akan diadakan pada 21 November 2019.

Acara ini adalah acara tahunan yang memberi peluang kepada artis, ahli sukan dan aktivis untuk menunjukkan sisi kreatif mereka.

Selain Pa’din, kasut daripada Steve Van Doren anak kepada pengasas Vans, Christian Hosoi lagenda skateboarding Amerika Syarikat, Geoff McFetridge seorang pelukis graphic dan ramai lagi nama-nama besar akan dilelong di acara ini.

Hasil daripada lelongan ini akan disalurkan kepada badan amal Imagination.org yang bertindak sebagai medan untuk anak muda mengembangkan kreativiti mereka.

Bagi anda yang mahu mendapatkan kasut ini, boleh terus ke laman sesawang eBay atau klik link ini.

Ini merupakan kerjasama kedua di antara Pa’din dan juga Vans. Terdahulu, beliau mencipta sejarah apabila mempunyai kasut signature colorway profesional untuk papan selaju keluaran syarikat yang sama.

Sehingga hari ini, Pa’din Musa atau nama sebenarnya Ahmad Fadzil Musa masih memegang rekod sebagai anak tempatan paling berjaya di dalam sukan skateboarding.

Ia turut menyaksikan Pa’din menjadi satu-satunya peserta negara yang bersaing di Summer X Games di Los Angeles, Amerika Syarikat pada 2004.

Berikut adalah cerita lain mengenai Pa’din yang perlu anda tahu. Klik pautan di bawah untuk membaca.

‘Sold Out’ Hari Pertama, Kasut Vans x Pa’din Musa Dijual Kembali 3 Kali Ganda Harga Asal

Lihat ‘Demi’ Dokumentari Khas Vans Malaysia Untuk Pa’din Musa

Lihat Koleksi Kolaborasi Khas Anak Tempatan Pa’din Musa Bersama Vans


Pagani Bakal Mengeluarkan ‘Supercar’ Elektrik Pada 2025

Sudah lama kami tak dengar cerita mengenai syarikat automatif Pagani. Pelancaran model terakhir mereka adalah Huayra Roadster pada musim sejuk lepas. Dalam satu temu bual dalam rangkaian penyiaran Sepanyol, pengasas Horacio Pagani baru-baru ini mengesahkan syarikat ini sedang membangunkan dua hypecar baru.

Menyedari kebimbangan pembebasan asap yang semakin meningkat, pengilang supercar Itali ini mengumumkan mereka sedang membina sebuah kereta elektrik yang dijangka tiba pada tahun 2025.

Akan datang model kereta elektrik nanti, Pagani juga akan mengeluarkan pengganti kepada model Huayra yang popular. Penciptaan model baru ini akan membawa enjin twin-turbo. Pastinya industri kereta elektrik lebih rancak dengan kehadiran beberapa model supercar terbaru beberapa tahun akan datang.


Pagar Unik Ini Berjaya Menjadikan Villa Ini Terkenal Dan Dikunjungi Ramai

Apabila persaingan terhadap sesuatu perniagaan itu terlalu sengit, berbagai cara dilakukan oleh para usahawan untuk menarik perhatian sasaran pelanggan mereka.

Seorang pengusaha bernama Mehmet Ali Gokceoglu di Izmir, Turkey telah menampilkan sesuatu yang berbeza di villa yang di usahakan untuk pelancongan disini iaitu menjadikan akuarium sebagai pagar villa.

Akuarium yang dibina 9 tahun lalu ini dijadikan pagar sepanjang 50 meter yang mengililingi villa 3 tingkat.

Lebih 1000 ikan diletakkan di dalam pagar unik ini antaranya barramundi, mullet, belut, sotong dan beberapa lagi spesies ikan dari Laut Aegea.

Dengan lokasi villa yang sangat hampir dengan pantai Laut Aegea ditambah pula dengan pagar unik ini, villa ini menjadi antara yang popular di sini dan berjaya menarik lebih dari 1000 pelawat sehari sewaktu musim cuti.

Oh ya, dengarnya inilah satu-satunya villa di dunia ini yang menjadikan akuarium sebagai pagar.

Berikut pula adalah video yang dirakamkan oleh pengunjung yang berkunjung ke villa ini.

Unik kan? Jika anda ke Turkey mungkin anda mahu singgah bergambar di sini.


Pagi Atau Malam? Pak Cik Shell Bongkar Mitos Waktu Terbaik Untuk Isi Minyak

Setelah beberapa bulan Pak Cik Shell menjadi ‘mythbuster’ dengan membongkar teori cara tekan pam dan posisi tangki minyak, akhirnya beliau kembali semula untuk membongkarkan ‘satu lagi teori’ yang menjadi perdebatan orang ramai sejak dahulu lagi.

Dalam satu video yang dimuat naik pada Instagram @pakcikshell, beliau memperlihatkan hasil satu uji kaji mengenai waktu yang sesuai untuk mengisi minyak; ramai yang menyatakan jika isi waktu pagi agak rugi kerana minyak akan ‘mengembang’. Namun jika isi waktu malam pula lebih menguntungkan apabila minyak menjadi ‘padat’ kerana sejuk.

Bagaimanapun, dalam video tersebut didapati langsung tiada beza daripada segi kuantiti minyak yang diuji, tidak kira dipam pada waktu pagi atau malam.

A post shared by Shairan Huzani (@pakcikshell)

Menurut Pak Cik Shell jumlah kuantiti minyak tetap sama disebabkan cecair petrol yang disimpan dalam tangki bawah tanah setiap stesen mempunyai suhu yang stabil dan terkawal.

Hasil uji kaji itu telah menarik perhatian warganet yang baru sedar bahawa ‘teori terbabit’ mengelirukan dan ‘berdebatan’ sebelum ini langsung tidak membawa manfaat.

Pada masa sama orang ramai mengucapkan terima kasih kepada Pak Cik Shell kerana membongkarkan ‘teori’ itu secara bukti amali teknikal.

Menurut Pak Cik Shell, uji kaji itu dibuat menggunakan peralatan selamat dan dipantau untuk mengelak kemalangan semasa uji kaji tersebut dibuat.

Selepas ini kita tidak perlu lagi bimbang untuk pilih ‘waktu yang sesuai’ untuk mengisi minyak. Isi sahaja seperti biasa dengan hati yang tenang. Sebarkan perkongsian Pak Cik Shell kepada kenalan-kenalan anda semua, semoga ia memberikan manfaat.

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Baca lagi beberapa pendedahan lain yang dibuat oleh Pak Cik Shell menerusi beberapa uji kaji yang dibuatnya sendiri. Klik pautan di bawah.

Pak Cik Shell Jadi ‘MythBuster’ Bongkar Teori Pam Perlahan Dapat Minyak Ekstra

Pak Cik Shell Kembali Bongkar Mitos Isi Tangki Di Posisi Berlawanan Dapat Minyak Ekstra


Pahang Dilarang Memohon Lesen Kelab AFC Selama 2 Tahun 2019 Dan 2020

Jawatankuasa Tatatertib FAM dalam mesyuarat kali keempat bagi penggal 2017-2021 pada 20 Disember 2017 (Rabu) telah mencapai keputusan untuk melarang Pahang dari memohon lesen kelab AFC bagi tempoh 2 tahun – 2019 dan 2020.

Ini bermakna, tiada tempat untuk Pahang beraksi dalam kejohanan AFC Champions League 2019 dan 2020 sekiranya mereka muncul sebagai juara Liga Super musim 2018 dan 2019.

Kesalahan: Melanggar Artikel 14 Statut FAM akibat daripada tindakan enggan atau gagal mendaftarkan pasukan untuk bermain dalam pertandingan Piala AFC 2018 walaupun telah diarahkan oleh FAM untuk berbuat demikian melalui surat bertarikh 24 November 2017 yang mengarahkan pasukan Pahang melalui Persatuan Bolasepak Pahang untuk membuat pendaftaran menyertai ’AFC Club Competition’ / Piala AFC 2018.

Hal ini kerana pasukan Pahang menduduki tangga ke-2 dalam Liga Super 2017 dan pada masa yang sama telah memohon dan diberikan kelulusan Lesen Kelab AFC adalah layak dan boleh bermain di dalam Piala AFC 2018.

Walau bagaimanapun, pasukan Pahang masih enggan atau gagal untuk berbuat demikian sehinggalah tarikh akhir yang diberikan iaitu pada 30 November 2017.

i) Untuk mematuhi sepenuhnya Statut, Peraturan, arahan dan keputusan FIFA, AFC dan FAM pada setiap masa dan untuk memastikan perkara ini juga dipatuhi oleh Ahlinya;

2. Pelanggaran obligasi yang dinyatakan di atas oleh mana-mana Ahli boleh menyebabkan tindakan diambil seperti yang diputuskan oleh Jawatankuasa Tatatertib.

Hukuman: Persatuan Bolasepak Pahang dilarang daripada memohon Lesen Kelab AFC selama dua tahun iaitu pada 2018 dan 2019 bagi menyertai ’AFC Club Competition’ tahun 2019 dan 2020; serta diberi amaran keras dan hukuman yang lebih berat akan dikenakan jika mengulangi kesalahan yang sama.

Walaubagaimanapun, Pahang masih diberikan peluang untuk membuat rayuan terhadap keputusan ini.